text:
एकटा राजधानी रहय। राजधनीक राजमार्ग एकटा विशाल पुलसँ बाँटल छलैक दू दिश। वेश उफंच, भव्य। साधरणतः पुल पर प्रजा केँ सेहो चलवाक अनुमति रहैक। खालीश जखन राजधानी वा बड़का राजधनीसँ सम्राट अबथिन आ हुनक गाड़ी राज्यक सुख समृद्धि देख, टहलऽ बूलऽ अबैत तँ ओहि बड़का पुलकेँ मरम्मति कएल जाइक, बाढ़निसँ बहारल जाइक आ मुरैठा बंदूकवला सिपाही सब लोक केँ बैला दैक। सौंसे पुल खाली करवा देल जाइक।
पुल पर काते-काते भीख मांगनिहार सब बैसेत रहय। एकटा टंगटुट्टी बुढ़िया आगांमे कारी खोइंझा चैथड़ा पसारने, एकटा कोढ़ि फूटल गत्र-गत्रसँ पीज बहैत वर्ष पैंतीसक पुरुष, एकटा अन्हरी मौगी बामा हाथमे अलमुनियांक पिचकल छिपली लेने दहिना हाथे ढील कुरियबैत आ कएटा आओर भिखारि। क्यौ गलल आंगुर सबपर मैल कुचैल चेथड़ा बन्हने माछी भिनकैत तँ क्यो ठुठ्ठ पएर पसारने।
एकटा नक्कट्टा बुढ़वा जे कए वर्षसँ पुलपर भीख मांगऽ बैसैत छल आ जकर मुंह-नाक मिलि कऽ बरौबरि छलैक वीभत्स खाधिजकां, से भरिसक मरि गेल। औरे जगह पर दू टा आन्हर भाय-बहीन हाथ पसारि कऽ भीख मांगऽ बैसऽ लागल रहय। मेही सुरमे राम नाम जपैत दाता धर्मी लोकनिक गुन गबैत।
परोपट्टाक लोक सब बड़ दानी रहय। ऋण-पैंच लऽ कऽ दान देनिहार। रोज दिन घामे पसिने अपसियांत, दरबार पहुंचवाक लेल एक दोसराकेँ धकियबैत। हकमैत। तइयो मुदा, बगलीसँ कैंचा निकालि टुन टुन भीख दैत। मनहि मन खौंझाइतो मुदा यथा साध्य देनहुं जाइत।
एकटा राजाक किरानी सब दिन अपन डिपटी बजय, ओही बाटे लाट साहेबक कार्यालय जाय। बड़का पुल चढ़ैत काल भिखमंगा सब पर पहिने दयार्द्र, फेर तमसाइत ककरो एकटा पाइ खसबैत चलि जाय।
एक दिन ओ लाटक किरानी दुनू नेन्ना अन्हरा भय बहीन केँ देखि कऽ बड़ क्लेशित भेल। ओ सोचलक, सएह देखू सृष्टि। एहि दुनू नेनाकेँ रौद-बसात, जाड़-गरम सबमे दूटा पाइ लेल एहिना बैसऽ पड़तैक भरि जनम।
ओहि दिन ओकरा पुल पर चढ़ले ने पार लगैक।
दोसर दिन फेर ओ किरानी जाइत रहय। ऽमालिक दू गो पइसा...।ऽ
ओ ठमकि गेल। ओहि कोढ़ि फूटल लोककेँ देखलक। पहिने तँ खूब घृणा भेलैक, ओकरासँ भिखारि फेर याचना कयलकैक। माथ पर प्रचण्ड रौद। कतहु सीकी ने डोलैत। अयनिहार गेनहार सब घामे नहायल आ भिखमंगा सब तँ आओर। पजरैत रौदमे बैसि कऽ भीख मंगैत देखि, लाटक किरानीकेँ बड़ क्रोध उठलैक।
ऽतोरा एहि रौदमे भीख मांगऽ के कहैत छौ बैसि कऽ...?ऽ
ऽकी करबै? ई पेट...? ओ पेट दिस देखबैत दांत बावि देलकै। किरानीकेँ आर तामस उठि गेलैक। ऽतखन मर...।ऽ
ओ ओकरा पाइ नै देलकैक। आगां बढ़ि गेल।
भिखारि दोसर दिन फेर टोकलकैक ऽमालिक आइ एक्को गो पाइ नै देलक कोनो दाता धर्मी ने...ऽ किरानी ओकरा गुम्हरि कऽ देखलकैक।
तँ मारलैं किएक ने पकड़ि कऽ, दाता धर्मी सब केँ जे ऐ लूह रौदमे दांत बाबि कऽ किकियाइत बैसल छें?ऽ ओ क्रोधे माहुर होइत कहलकैक।
हम कोढ़ियो लोक... बाबू भैयाकेँ मारबै... कोना कऽ मालिक?ऽ ओ दया ........ दांत चियाड़ि देलकैक। तखन लाटक किरानी गुन-धुनमे पड़ि गेल।
ऽएकटा कर। मारि नहि सकैत छहक तँ बाबू भैय सबकेँ एहि पीजुआह हाथे छू तऽ सकैत छऽ? हाथ धऽ कऽ कहि तँ सकैत छहक?ऽ ओ किछु सोचैत कहलकैक आ चलि गेल।
दोसरा दिन ओहि भिखारिकेँ फेर बैसल देखि लाटक किरानी केँ तामसे देह जरि गेलैक।
मरियो ने जा होइत छऽ जे उसनाइत, कुकुर जकाँ दुर दुरायब सुनैत तरहत्थी औरेत रहैत छऽ?ऽ
ओ ग्लानिसँ मूड़ी गोंति लेलक।
तेसर दिन ओ फेर पुछलकैक भिखारि के ऽकी सोचलऽ?ऽ आ चलि गेल।
चारिम दिन ओहि पुल पर वातावरणें दोसर रहैक। बहुत रास उजरा धेती कुरता वला लोक सब पएर झटकारि कऽ पड़ायल जा रहल छल आ कोढ़िया भिखारि सब हुनका सभक पाछां-पाछां खेहाड़ि रहल छलैन। जे गोटय घेरा गेल रहथि से सब जेबी सँ पाइ निकालि रहल छलाह। पड़ाहि जकां लागल छल। कोढ़िया, आन्हर, नांगर, सब भिखमंगा लोककेँ घेरि कऽ ठाढ़ भऽ जाय। लोककेँ पुल पर दऽ कऽ गेने बिना उपाय नहि छलैक। ओतऽ छोट छिन हड़-बिरड़ो मचल छलैक। राजधनीक ओहि बड़का विशाल पुल पर एकटा भयसँ आतंकित वातावरण चतरल जा रहल छलैक।
ओ लाटक किरानी, किछु फराकेसँ डरायल-डरायल पुछलकैक ऽकी हौ?ऽ कोढ़ि लोक सोझ भऽ कऽ ठाढ़ रहैक। ओकर हकमैतहुं मुखाकृति पर खुशी पसरल छलैक। आ ओहि किरानीक प्रतियें कृतज्ञताक पवित्र आभास।
ऽकम सँ कम एतवा तँ हमरा सब कइये सकै छी। अपना सड़लाह गन्हाइत हाथे बाबू बबुआन सबकेँ दौड़ि-दौड़ि कऽ छुबियो तँ सकै छी...।ऽ
आ ओ किरानी, ओही दिन ओहि राजधनीसँ विदा भऽ गेल।


c: text/html

text:
डॉ प्रवीण झा
एक बेर हम अमरीका के अर्बाना नामक स्थान पर ‘क्रैनर्ट हॉल’ में विद्यार्थी हिसाबे महग टिकट कीनि पं. रविशंकर के सितार सुनइ लेल गेलहुँ। आब पंडित जी आएल छलाह तs कोना नहि जयतहुँ? ओहि समय में संगीतक प्रति एतबय आबेस रहय कि कोनो कलाकार सभ जँ अबथि, तs हुनका लय कुर्सी लगेनाइ, चद्दरि बिछउनाइ बा रिसीव करइ लय जेनाइ। रविशंकर के तs खैर अप्पन ताम-झाम रहनि, अप्पन व्यवस्था। मुदा जँ छोट-मोट कलाकार आबथि तs हमही सभ करियइ। ओही में कतेक खिस्सा सभ सूनी। आ खिस्से सुनि सुनि संगीत में रुचि जागल गेल। तs आहि द्रोण-एकलव्य के एकटा खिस्सा सुनबइत छी।
पं. रविशंकर में एकटा अजबे सम्मोहन छनि। आब समय भेल आ हम विलायत ख़ान आ निखिल बनर्जी के बेसी सुनइत छी, मुदा जँ सोझाँ बैस के सुनइ के अवसर भेटय, तs हम रबि बाबू के सुनबइन। सितार के ट्यूनिंग करइत जे हुनकर मुस्की रहैन, ताहि सँ पूरा हॉल सम्मोहित भs जाइ। गत बजउलनि आ तुरत झाला में आबि गेला। आब इलेक्ट्रिक गिटार बला देस में तs तहिना करामात सभ देखबय पड़इत छहि। अमरीकी सभ ओकरा ‘ट्विस्ट’ कहइ आ मीड के कहइ ‘ग्लाइड’। तs ई ट्विस्ट आ ग्लाइड के उस्ताद छलाह पं. रविशंकर। लंबा-लंबा झोटा बला सभ हुनकर झाला के झण्कार संगे केश झमारि के झूमि रहल अछि। जेना सितार नहि रॉक-शो भय रहल होइ। मुदा ई गुण रविशंकर में अएलनि कतs सँ?
हम जखनि अमेरिका सँ अएलहुँ तs एकर खोज में ओहि ठाम पहुँचलहुँ, जतय नवयुवक पं. रविशंकर एक दिन केश मुंडन करा के ठार छलाह। ओहि मैहर के अंगना में पहुँचि के जेना सभटा दृश्य आँखिक सोझाँ आबि गेल। बाबा अलाउद्दीन ख़ान अपन पुबरिया कोठली में सरोद लय के बैसल छथि आ दुआरि पर एकटा ब्राह्मण युवक ठार। ओना अहि युवक के बेली-बॉटम पहिरने, केश बढ़ेने सिगरेट पीबइत शंकरक ट्रूप में यूरोप में देखने छलखिन। मुदा आहि उज्जर कुर्ता-पजामा में केश कटेने देखि चिन्हइ में किछु भ्रम भेलनि। कने काल तकइत रहला आ फेर अप्पन सरोद छोड़ि आह्वादित बहरयला, “रोबि एशेन। आमार रोबि एशेन!”
अलाउद्दीन ख़ान जखनि हुनका सितार सिखउनाइ प्रारंभ केलखिन, तs एकटा समय बाद हुनका लगलनि जे ई दोसर तरहक शिष्य अछि। शिष्य निखिल बनर्जी सेहो छलखिन, मुदा ओ पारंपरिक सिद्धांत बला शिष्य। आ रविशंकर छलखिन अभिजात्य आ नव युगक शिष्य। नीक गुरु ई अंतर बूझि जाइत छैक जे कोन शिष्य कोन तरहक अछि। आ ओहि हिसाब सँ सिखबति छथिन। मुदा एक समय बाद अलाउद्दीन ख़ान कहलखिन जे आब अहाँके जे ज्ञान चाही, से भारतवर्ष में एक्कहि ठाम भेटत। रविशंकर अकचकेला जे अलाउद्दीन ख़ान सँ पैघ गुरु के छथि? भरिसक इटावा लs के जेता? ओतय के इमदादख़ानी बाज के बड्ड नाम छहि। अलाउद्दीन ख़ान मुदा हुनका कतहु आन ठाम लs जा रहल छलखिन- दरभंगा!
ओहि समय में संगीतक दू टा स्थान में सभ दिसक गवैया आ बजौनिहार सभ जमा होथि। एकटा रामपुर आ दोसर दरभंगा। लखनऊ के नवाब के अंग्रेज सभ कलकत्ता मटियाबुर्ज पठा देने रहनि। ग्वालियर में माधवराव सिंधिया सात-आठ बरख के नेन बालक छला तs संगीत बन्न भs गेलहि। बड़ौदा सेहो तहिना घटि रहल छल। दरभंगा में ‘बैंड-स्टैंड’ (अजुका मनोकामना मंदिरक अगुलका चबुतरा) पर खुजल अकास में कार्यक्रम होइ। आ दरबार में तs उचिते। ओही में एकटा घनगर मोंछ बला पंडित सितारिया छला- पं. रामेश्वर पाठक। आब हुनका तकबइन तs नहि भेटता। प्रेमकुमार मल्लिक’क लिखल दरभंगा घराना पर पोथी में एकटा फ़ोटो भेटत। यू-ट्यूब पर एकटा तीन मिनटक ‘बिहाग’ में रिकॉर्डिंग भेटत। आ भेटत पं. रविशंकर’क अप्पन हाथ सँ लिखल जीवन-संस्मरण में!
पं. रविशंकर लिखइ छथिन जे हुनक सितार पर दू गोटाक प्रभाव रहलनि। एकटा गुरु अलाउद्दीन ख़ान, आ दोसर दरभंगाक रामेश्वर पाठक। आब ई कतेक पैघ गप्प छैक जे विश्व में जिनक संगीत दिग्विजय केलकनि, तिनक एकटा गुरु (?) दरभंगा में रहथिन। गुरु में प्रश्नचिह्न हम अहि दुआरे लगौलहुँ जे पं. रामेश्वर पाठक हुनका गंडा बन्हइ लय तैयार नहि भेलखिन। आ रविशंकर एकलव्य बनि के रहि गेला। आब ओतय से की सिखलनि, कोन गुन सिखलनि, से कहनाइ कठिन। मुदा एतेक अवश्य जे मैहर सँ भिन्न जे रविशंकर के झण्कार छनि, ओ कतहु से अयलनि। दरभंगा से?
हम ओहिना नहि कहइ छी। ई गति के गप्प छहि। पं. रामेश्वर पाठक बाद में रामचतुर मल्लिक के ध्रुपद शिक्षा देलखिन। आ रामचतुर मल्लिक के एकटा मुख्य विशेषता छनि- तेज गति में झमारि के गाउल ध्रुपद। एकरे यूरोप के पीटर पान्के ‘फ़ास्ट-पेस्ड’ ध्रुपद कहइत छथिन। ई दरभंगाक ध्रुपद के गुण छहि। आ एकर सृजन में अवश्य रामेश्वर पाठक के योगदान छनि।
हमरा मुदा संतुष्टि नहि भेल। हम रामेश्वर पाठक के आगू ताकय लगलहुँ। कतेक दिन एम्हर-ओम्हर बौएलहुँ। एतेक बूझा गेल जे हिनक एकटा भाय कासिमपुर (बंगाल) चल गेल छलखिन, आ भातिज बलराम पाठक अद्भुत् सितार बजबइत छलखिन। अंत में तकइत तकइत हम एम्सटरडम पहुँचलहुँ। ओतय अशोक पाठक जी अखनो सितार बजा रहल छथि आ कतेक गोटा के सिखा रहल छथि। वैह रक्त छहि, ओहिना शैली। आ पं. रविशंकर के जे गुण कखनो अमेरिका में देखलियनि, आब एम्स्टरडम में। मुदा एकर मूल कतs? दरभंगाक पं. रामेश्वर पाठक में। आब अहाँ भरि दरभंगा में दसो गोटा ताकि लियs जे हुनका चिन्हथि होइन। पं. रविशंकर’क ई गुन हम नहि बिसरबनि, जे ओ अपन द्रोण के नहि बिसरला आ लिखि के चल गला। आब हमर सभक कर्तव्य कि हुनक गुरु के हरायल-भोतियायल गरिमा के स्थापित कयल जाय। मल्लिक घराना’क संग-संग पाठक घराना सेहो स्मरण में रहय। रामेश्वर बाबू के बेटा नारायण जी के बियाह मल्लिक परिवार के सविन्दा दाई से भेलनि। आ हुनक संतान सभ तबला-पखावज बजा रहल छथिन। मुदा आब स्थिति केहन की, से नहि कहब। अखनि जे स्मारिका लय लेखक गप्प भेल, तs हठात् एतेक गप्प मोन पड़ि गेल आ लिखि देलहुँ। अहि मदे आब रामेश्वर पाठक’क नाम कम सँ कम एकटा आउर पोथी में आबि गेल।
—
(नॉर्वे निवासी डॉ प्रवीण झाक इ आलेख गुजरात स प्रकाशित एकटा स्मारिका मे छपल अछि)

robotstxt: allowed

filter: keep


text:
ललित-विस्तरमे लिपिक सूची
ललितविस्तर बौद्ध महायान ग्रन्थ थिक जाहिमे बुद्धक जन्म आ हुनक लीलाक वर्णन कएल गेल अछि। एहिमे 27 अध्याय अछि आ प्रत्येक अध्यायक नाम परिवर्त थिक। एकर एकटा चीनी अनुवाद ईसाक 308 ई. में भेल अछि तें एकर रचना एहिसँ पूर्व मानल गेल अछि।
एकर 10म परिवर्तक नाम थिक- लिपिशालासंदर्शन परिवर्त। एहिमे कथा अछि जे बुद्ध जखनि बच्चा रहथि तँ पाटी (उरगसारचन्दनमयं लिपिफलकमादाय) लए अपन आचार्य विश्वामित्रक लग लिपि सिखबाक लेल गेलाह, मुदा ओ सामान्य छात्र नहिं रहथि। किछु सिखबासँ पहिनहिं ओएह आचार्यसँ पुछलथिन जे अहाँ हमरा कोन-कोन लिपि सिखाएब? [Lalitavistara>>]
एतहि 64 लिपिक सूची एहि प्रकारें अछि-
- ब्राह्मी
- खरोष्टी
- पुष्करसारिं
- अङ्गलिपि
- वङ्गलिपि
- मगधलिपि
- मङ्गल्यलिपि
- अङ्गुलीयलिपि
- शकारिलिपि
- ब्रह्मवलिलिपि
- पारुष्यलिपि
- द्राविडलिपि
- किरातलिपि
- दाक्षिण्यलिपि
- उग्रलिपि
- संख्यालिपि
- अनुलोमलिपि
- अवमूर्धलिपि
- दरदलिपि
- खाष्यलिपि
- चीनलिपि
- लूनलिपि
- हूणलिपि
- मध्याक्षरविस्तरलिपि
- पुष्पलिपि
- देवलिपि
- नागलिपि
- यक्षलिपि
- गन्धर्वलिपि
- किन्नरलिपि
- महोरगलिपि
- असुरलिपि
- गरुडलिपि
- मृगचक्रलिपि
- वायसरुतलिपि
- भौमदेवलिपि
- अन्तरीक्षदेवलिपि
- उत्तरकुरुद्वीपलिपि
- अपरगोडानीलिपि
- पूर्वविदेहलिपि
- उत्क्षेपलिपि
- निक्षेपलिपि
- विक्षेपलिपि
- प्रक्षेपलिपि
- सागरलिपि
- वज्रलिपि
- लेखप्रतिलेखलिपि
- अनुद्रुतलिपि
- शास्त्रावर्तां
- गणनावर्तलिपि
- उत्क्षेपावर्तलिपि
- निक्षेपावर्तलिपि
- पादलिखितलिपि
- द्विरुत्तरपदसंधिलिपि
- यावद्दशोत्तरपदसंधिलिपि
- मध्याहारिणीलिपि
- सर्वरुतसंग्रहणीलिपि
- विद्यानुलोमाविमिश्रितलिपि
- ऋषितपस्तप्ता रोचमाना
- धरणीप्रेक्षिणीलिपि
- गगनप्रेक्षिणीलिपि
- सर्वौषधिनिष्यन्दा
- सर्वसारसंग्रहणी
- सर्वभूतरुतग्रहणी।
- एहि 64 लिपिक सूचीमे अङ्गलिपि, वङ्गलिपि, मगधलिपि आ पूर्वविदेहलिपि आदि स्थानक नामसँ अछि। एहिमे पूर्वविदेहलिपि मिथिलाक क्षेत्रक ओहि कालक लिपिक पृथक् शैलीक संकेत करैत अछि। यद्यपि ई सूची ऐतिहासिक दृष्टिसँ बहुत प्रामाणिक नहिं कहल जा सकैत अछि, किएक तँ एतए लिपिसभक निर्देश करब अभीष्ठ नै अपितु बुद्धक अलौकिक प्रतिभाक निर्देश अभीष्ट अछि। ग्रन्थकारक स्पष्ट उद्देश्य अछि जे बुद्ध सर्वज्ञ रहथि आ तें लिपि सिखबाक लेल गेलाह तँ अपन आचार्ये कें पढाबए लगलाह। एतय आचार्यक नामकरण सेहो विश्वामित्रक रूप में कएल गेल अछि। विश्वामित्र रामक पहिल गुरु रहथि। ललितविस्तर ग्रन्थ लिखबाक काल आदर्श आचार्यक रूपमे विश्वामित्रक प्रसिद्धि जनसामान्यमे छल होएत। ओहि कालमे रामकथाक बेसी प्रसिद्धिक कारणें विश्वामित्र एतए गुरु बनाओल गेल छथि।
तथापि एतबा तँ अवश्य मानल जा सकैत अछि जे ई लेखनक क्षेत्रगत भिन्नताक संकेत अछि। तें विद्वान् लोकनि आधुनिक मिथिलाक्षरक पूर्व संकेत विदेह लिपि मे मानैत छथि।
“A Survey of Maithili Literature
By Radhakrishna Choudhary, p.21- The Maithili script, Mithilakshara or Tirhuta as it is popularly known, is of a great antiquity. The Lalitavistara mentions the Vaidehi script. Brahmi is considered to be the mother of all Indian scripts. The Maithili script is derived from an eastern alphabet of a variety of the Gupta script.”


text:
नोएडा स्टेडियम मे आई शनि दिन 4 दिसंबर के सांझ सात बजे विद्यापति स्मृति पर्व समारोह भ रहल अछि. समारोह मे गीतनाद के आनंद लेबय के अहां सभ के नीक मौका मिलत. मिथिला-बिहार के तमाम लोकप्रिय कलाकार अहांक मनोरंजन लेल एहिठाम रहताह.
समारोह के मुख्य आकर्षण विद्यापति संगीत के महारथी कुंज बिहारी मिश्र जी रहताह. कुंजबिहारी जी विद्यापति संगीत के एकटा नव रूप देने छथिन्ह. हिनकर गायिकी के जतेक प्रशंसा कएल जाए कम होएत. अगर अहां सभ कुंज बिहारी जीके नहि सुनने छी...आओर दिल्ली-एनसीआर मे रहय थी त एहि कार्यक्रम के मिस नहि करु.
नोएडा स्टेडियम आबय मे अहां के कोनो परेशानी नहि होएत. नोएडा आबय वाला बेसि बस एहिठाम सं गुजरैत अछि. ई 12-22 सेक्टर चौड़ा मोड़ सं सटल मेन रोड पर अछि. अगर दिल्ली तरफ सं मेट्रो सं आबि त सेक्टर 15 उतरि.... ओहिठाम ऑटो ल सेक्टर 11 के मदर डेयरी आ फेर मेट्रो अस्पताल उतरि पैदल आ फेर रिक्शा सं स्टेडियम पहुंच जाउ. सेक्टर 16 मेट्रो स्टेशन... रजनीगंधा चौराहा पर काज होए के कारण रोड बंद अछि.
आब कार्यक्रम सं जुड़ल दोसर गप. एहि विद्यापति समारोह के मुख्य अतिथि छथिन्ह बीजेपी नेता राजनाथ सिंह. राजनाथ सिंह जिनका मैथिली के ए बी सी नहि आबय छनि. जे मिथिलाक बारे मे सिर्फ शहर के नाम जानए छथिन्ह. हुनका मुख्य अतिथि बना कs लाएल जा रहल छनि. आब जखन राजनाथ जी अएताह त आयोजन समिति सं जुड़ल सभ लोक हुनका आगां-पाछां करय मे लागि जएथिन्ह. आम लोक के घोर उपेक्षा होएत. मुदा एहि मे आयोजन समिति सं जुड़ल लोक के चेहरा देखबन्हि गर्व सं फुलल रहत . जेना राजनाथ नहि प्रधानमंत्री सं संग ठाड़ छथिन्ह.
कि मिथिला... मैथिलीक दोसर कोनो पैघ लोक हिनका सभ के नहि मिललन्हि जिनका मुख्य अतिथि बना क ला सकए छलाह ? मिथिला सं जुड़ल दोसर कोनो लोक जिनकर मिथिलाक विकास मे विशेष योगदान रहल छनि... जे मैथिली के बढ़ावा देबय लेल अपन सभ किछ समर्पित क देने छथिन्ह. मैथिली सभ्यता... संस्कृति... लोक-कला...मैथिली पेंटिंग के बढ़ावा देबय के लेल अपन जिनगी गुजारि रहल छथिन्ह. एहन कोनो लोक नहि मिललन्हि?
फेर एहन पैघ कार्यक्रम त एक-दू दिन मे नहि होएत अछि? एकर तैयारी जरूर मास दिन सं बेसि सं चलैत होएत. कलाकार सभ के बियाना... हुनकर सभ के टाइम लेनाए...कुर्सी-पंडाल...जगह के इंतजाम ई सभ एक-दू दिन मे त नहि भेल होएत. मुदा अहां के ई जानि के अचरज होएत जे आयोजन समिति सं जुड़ल कई लोक के एहि कार्यक्रम के बारे मे एक दिन पहिने तक नीक सं पता नहि छलन्हि.
हमरो ई खबर शुक्र दिन पता चलल. ओना आयोजन समिति सं जुड़ल एकटा पदाधिकारी हमरा एक हफ्ता पहिने रवि दिन 5 तारीख के विद्यापति समारोह होए के बात कहने छलाह. शुक्र दिन पता चलल जे शनि दिन अछि. नोएडा स्टेडियम जतए ई कार्यक्रम होए वाला अछि ओहि के आसपास इलाका के लोक के एकर पता नहि छल. जिनका-जिनका फोन कएलहुं सभ जानकारी होए सं इनकार कएलाह.
ओना शुक्रदिन सांझ मे स्टेडियम के बगल मे एकटा ऑटो पर लाउडस्पीकर लगा क एकरा बारे मे प्रचार कएल जा रहल छल. मुदा बाजय वाला कि बाजि रहल छथिन्ह से नीक सं बुझा नहि रहल छल आओर दिल्ली- एनसीआर मे ऑटो सं कार्यक्रम के एक दिन पहिने सांझ मे प्रचार. कतेक लोक के पता चलत. ओहि मे ओ ऑटो सरसराएल भागल जा रहल छल. बस औपचारिकता पूरा भ रहल छल.
भ सकैत अछि आयोजक सोचैत होथिन्ह जे बेसि लोक आबि जएताह त केना संभारब... बेसि लोक अएला सं भीड़ के संभारनाए मुश्किल भ जाएत. हो- हल्ला भ जाएत. जतेक कम लोक रहताह ओतेक नीत कार्यक्रम होएत. एहन नहि अछि जे लोक के एकदमे सं नहि पता छनि... पता छनि हुनका ...जिनका सं ई सभ कार्यक्रम के लेल चंदा लेने छथिन्ह.
आब एहि सं जुड़ल अपन मिथिलाक लोक के मानसिकता सुनु. अपन मिथिलाक लोक एक बेर मे सभ बात नहि बतएताह... अगर सभ किछ एके बेर मे फरछिआ देथिन्ह त अहां हुनका फेर सं किएक पूछबए? हुनकर कि पूछ रहि जएतन्हि? हिनका सभ के मोबाइल पर जतेक फोन अएतन्हि ओ ओतेक खुश होए छथिन्ह. लोक के बताबए छथिन्ह भोरे सं फोन उठाबैत-उठाबैत परेशान छी.
एहि लेल ओ सभ बात लोक के नहि बताबए छथिन्ह. किछ दाबि क राखए छथिन्ह. आब किछ लोक के समारोह के बारे मे पता चललन्हि ओ एक दोसरा के बतएथिन्ह. किछ लोक के हेलो मिथिला सं पता चलल ओ एक दोसरा के बतएथिन्ह. एहि तरहे लोक के पता चलए छनि. पता चलला पर ओ फलां कका... त फलां चचा...लाल भाई त सोन मामा के फोन करय छथिन्ह. सभ खुश कतेक नाम भ रहल अछि.
मिथिला...मैथिली के एहने मठाधीश सभ सं कल्याण नहि भ रहल अछि. मैथिली सं कम बाजय वाला भाषा कतेक तरक्की करि गेल मुदा मैथिली के एकटा बैनर... पोस्टर आ बोर्ड नहि मिलत पूरा मिथिला मे. दस दोकान खोजला पर एकटा मे कोनो किताब मुश्किल सं मिलत. एहिना मे अहां मैथिली के विकास चाहय छी?
आओर ई कोनो टाइम अछि विद्यापति समारोह करय के? दिन मे रहैत त नीक छल. मौसम...ठंड के कि हाल अछि से अहां सभ के पते अछि. राति मे ठंड आओर बेसि भ जाएत अछि. लोक सभ केना अपन-अपन परिवार के लsक अएताह आओर राति मे केना जएताह. कि अहां एकरा सभ के बारे मे सोचने छिएक. दोसर लोक के कि परवाह. अपना सोचताह.
मिथिला...मैथिली सं जुड़ल कएटा कार्यक्रम मे जाए के मौका मिलल अछि... सभ ठाम अव्यवस्था के भरमार रहैत अछि. बस दू-चारि टा आयोजक के छोड़ि आम लोक के कोनो ख्याल नहि. कार्यक्रम मे चारुकात बदइंतजामी देखाएत अहां के. आओर टाइम के त कोनो वैल्यू नहि. कहता कखनो आओर शुरू करताह कखनो. ओ त मिथिला-मैथिली सं प्रेम के चलैत लोक आबि जाए छथिन्ह.
बड़ भेल छोड़ु एहि सभ के कुंज बिहारी जीक एकटा गीत के आनंद लिअ. आओर सुनए चाहए छी त एहि लिंक के क्लिक करु


text:
पॉंचम बेर नीतीश बनल बिहार क मुख्यमंत्री । राज्यपाल रामनाथ कोविंद देलोलथि सपथ ।
मुकुन्द मयंक बर्ष 2012 या 2013 छल हेते, लहरियासराय (दरभंगा) स्थिति एकटा कोनो निजी विद्यालय पर मैथिली काव्य गोष्टि आयोजित...Read more
पटना : कोरोना मामलाक सुनवाई क दौरान राज्य सरकार दिस स देल गेल हलफनामा मे हाईकोर्ट कए कहल गेल अछि...Read more
सर्वाधिकार सुरक्षित। इसमाद डॉट कॉम मे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ता लग सुरक्षित अछि। रचना क अनुवाद आ पुन: प्रकाशन वा आर्काइव क उपयोग लेल इ-समाद डॉट कॉम प्रबंधन क अनुमति आवश्यक। प्रबंधक- छवि झा, संपादक- कुमुद सिंह, राजनीतिक संपादक- प्रीतिलता मल्लिक, समाचार संपादक- नीलू कुमारी। वेवसाइट क डिजाइन आ संचालन - जया झा।
हमरा स संपर्क: esamaad@gmail.com


text:
तेलहरा, चेचर आ चौसा मे उत्खनन लेल केंद्र देलक मंजूरी
खुदाई पर खर्च होएत 40 लाख टका
बलिराजगढ़ लेल केंद्र स मांगल गेल टका
पटना : बिहार क प्राचीन स्थल कए उजागर करबा लेल राज्य सरकार अपन दिस स पहल शुरू क देलक अछि। केंद्र सरकार बक्सर जिला क चौसा, नालंदा जिला क तेलहारा आ वैशाली जिाला क चेचर मे पुरातात्विक स्थल क खुदाई करबा लेल बिहार सरकार कए अनुमति द देलक अछि। दोसर दिस मधुबनी जिला क बलराजगढ़ मे पांच हजार साल पुरान बारह सौ एकड़ मे पसरल पुरातात्विक स्थल क खुदाई लेल आर्किलॉजिकल सर्वे आॅफ इंडिया क पटना शाखा केंद्र स धन मुहैया करेबाक अनरोध केलक अछि। आधिकारिक सूत्र क अनुसार कला आ संस्कृति विभाग कए खुदाई करेबा लेल केंद्र स लाइसेंस भेटल अछि। राज्य सरकार एहि पुरातात्विक स्थल क खुदाई करेबा लेल एखन तरीख क घोषणा नहि केलक अछि मुदा उम्मीद कैल जा रहल अछि जे नवका साल क पहिल मास स इ काज शुरू भ सकैत अछि। आधिकारिक सूत्र क अनुसार एहि धरोहर क खुदाई पर 40 लाख टका खर्च होएत। ज्ञात हुए जे हाजीपुर लग चेचर मे आर्किलॉजिकल सर्वे आफ इंडिया 1979 मे खुदाई केने छल। तखन ओहि ठाम ताम्रपाषाण कालीन पुरावशेष भेटल छल।। एहि स्थल क खुदाई स आब नव पाषाण कालीन अवशेष भेटबाक संभावना अछि। चौसा मे गुप्तकालीन आ तेलहरा मे खुदाई स बौद्ध कालीन अवशेष भेटबाक संभावना अछि। दरअसल बिहार क पूरा इलाका पुरातात्विक कलाकृति स भरल अछि। मुख्यमंत्री नीतीश कुमार कई मौका पर एहि धरोहर पर स माटी हटेबाक मांग केंद्र सरकार स केलथि। हाल मे उत्तर प्रदेश क डौडिंया खेड़ा मे सोना क खोज लेल भेल खुदाई पर आपत्ति करैत नीतीश कहने छलाह जे एहन खुदाई स बेसी जरूरी बलिराजगढ क खुदाई अछि जाहि ठाम सोना स बेसी मूल्य क संस्कृति नुकायल अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
जिग्नेश मेवाणी
जिग्नेश मेवाणी गुजरातक एक भारतीय राजनीतिज्ञ छी। ओ वडगाम निर्वाचन क्षेत्रमे गुजरात विधानसभाकें सदस्य छी। हिनका द्वारा एक सामाजिक कार्यकर्ता आ वकीलक रूपमे काम कएल गेल अछि। ओ २०१६ मे गुजरातमे भारतीय जातिक वर्गीकरणमे 'छोट जातिसभ'कें रूपमे स्थापित दलितसभक हितक लेल नेतृत्व केनए छल।[१]
प्रारम्भिक जीवन[सम्पादन करी]
करियर[सम्पादन करी]
सक्रियता[सम्पादन करी]
२०१६ गुजरात दलित अशान्ति[सम्पादन करी]
राजनीति[सम्पादन करी]
एहो सभ देखी[सम्पादन करी]
बाह्य जडीसभ[सम्पादन करी]
सन्दर्भ सामग्रीसभ[सम्पादन करी]
- ↑ "10 things to know about Jignesh Mevani, the man leading Gujarats Dalit agitation", India Today, २०१६-०८-०५, अन्तिम पहुँच २०१६-१२-२०।


text:
ओउ्म्
ओ३म् (ॐ) आ ओंकारक नामान्तर प्रणव छी । ई ईश्वरक वाचक अछि । ईश्वरक साथ ओंकारक वाच्य-वाचक-भाव सम्बन्ध नित्य छैक, साङ्केतिक नै । सङ्केत नित्य आ स्वाभाविक सम्बन्ध कऽ प्रकट करैत अछि । सृष्टिके आदिमे सर्वप्रथम ओंकाररूपी प्रणवक स्फुरण होइत छैक । तदनन्तर सात करोड़ मन्त्रसभक आविर्भाव होइत अछि । अही मन्त्रसभक वाच्य आत्माके देवता रूपमे प्रसिद्ध अछि । ई देवता मायाके ऊपर विद्यमान रहिक मायिक सृष्टिके नियन्त्रण करैत छैक । एहिमेसँ आधा शुद्ध मायाजगत्मे कार्य करैत छैक आ शेष आधा अशुद्ध आ मलिन मायिक जगत्मे । ई एकटा शब्दक ब्रह्माण्डक सार मानल जाइत अछि, १६ श्लोकसभमे सेहो हिनकर महिमा वर्णित अछि ।[१]
परिचय[सम्पादन करी]
ब्रह्मप्राप्तिके लेल निर्दिष्ट विभिन्न साधनसभमें प्रणवोपासना मुख्य छैक। मुण्डकोपनिषद्मे लिखल अछि:
- प्रणवो धनु:शरोह्यात्मा ब्रह्मतल्लक्ष्यमुच्यते।
- अप्रमत्तेन वेद्धव्यं शरवत्तन्मयो भवेत् ॥
ओंकार[सम्पादन करी]
नानक किया छथिन[सम्पादन करी]
गुरु नानक जी कs शब्द एक ओंकार सतनाम बहुत प्रचलित एवम शत्प्रतिशत सत्य छी । एक ओंकारटा सत्य नाम अछि । राम, कृष्ण सब फलदायी नाम ओंकार पर निहित अछि एवम ओंकारके कारणने एकर महत्व छै । बाँकी नामसभक तs हमसभ बनौने छी परंतु ओंकार मात्र छैक जेकी स्वयंभू छी आ हर शब्द अहीसं बनल अछि । सभ ध्वनिमें ओउ्म शब्द होइत अछि ।[२]
महत्व एवम लाभ[सम्पादन करी]
ओउ्म तीन शब्द 'अ' 'उ' 'म' सं मिलकर बनल अछि जेकी त्रिदेव ब्रह्मा, विष्णु आर महेश तथा त्रिलोक भूर्भुव: स्व: भूलोक भुव: लोक तथा स्वर्ग लोकक प्रतीक छी ।[३]
लाभ[सम्पादन करी]
पद्माशनमें बइठ कs एकर जप करलासं मनक शांती एवम एकाग्रताक प्राप्ति होति छैक, वैज्ञानिकों तथा ज्योतिषिसभक कहना छै कि ओउ्म आ एकाक्षरी मंत्र[४] एकर पाठ करलासं दाँत, नाक, जीभ सभक उपयोग होइत अछि जहिमे हार्मोनल स्राव कम होति छै आ ग्रंथि स्रावक कम करके अही शब्द बहुतो बीमारीसभसं रक्षा आर शरीरके सात चक्र (कुंडलिनी) कs जागृत करैत छैक ।[५]
विवेचना[सम्पादन करी]
- तस्य वाचकः प्रणवः
- ओ ईश्वरक वाचक प्रणव 'ॐ' छी'।
तैत्तरीयोपनषद शिक्षावल्ली अष्टमोऽनुवाकःमें ॐ कs विषयमें कहल गेल अछि
ओमति ब्रह्म। ओमितीद ँूसर्वम्।
ओमत्येदनुकृतिर्हस्म वा अप्यो श्रावयेत्याश्रावयन्ति।
ओमति सामानि गायन्ति।
ओ ँूशोमिति शस्त्राणि श ँूसन्ति।
ओमित्यध्वर्युः प्रतिगरं प्रतिगृणाति। ओमिति ब्रह्मा प्रसौति।
ओमित्यग्निहोत्रमनुजानति।
अमिति ब्राह्मणः प्रवक्ष्यन्नाह ब्रह्मोपाप्नवानीति।
ब्रह्मैवोपाप्नोति।।
अर्थातः- ॐ ही ब्रह्म छी । ॐ ही प्रत्यक्ष जगत् छी। ॐ ही एकर (जगतक) अनुकृति छी । हे आचार्य! ॐ के विषयमें आर सुनाओल जाई आचार्य सुनाबैत अछि । ॐ सं प्रारम्भ करिके साम गायक सामगान कहैत छथि । ॐ-ॐ कहैत् ही शस्त्र रूप मs मन्त्र पढ़ल जाइत अछि । ॐ सं अध्वर्यु प्रतिगर मन्त्रसभक उच्चारण करैत अछि । ॐ कहीक अग्निहोत्र प्रारम्भ करल जाइत अछि । अध्ययनके समय ब्राह्मण ॐ कहीकs ब्रह्म कs प्राप्त करsक बात करैत अछि । ॐक द्वारा ही ओ ब्रह्म कs प्राप्त करैत अछि ।
- ओ ओंकार आदि मैं जाना।
- लिखि औ मेटें ताहि ना माना ॥
- ओ ओंकार लिखे जो कोई।
- सोई लिखि मेटणा न होई ॥
गुरु नानक ॐ कs महत्वक प्रतिपादित करैत लिखलथि —
- ओम सतनाम कर्ता पुरुष निभौं निर्वेर अकालमूर्त
- यानी ॐ सत्यनाम जपsवाला पुरुष निर्भय, बैर-रहित एवं "अकाल-पुरुषके" सदृश भs जाइत अछि।
"ॐ" ब्रह्माण्डक नाद छी एवं मनुष्यके अन्तरमें स्थित ईश्वरक प्रतीक छी ।
सन्दर्भ सामग्रीसभ[सम्पादन करी]
- ↑ १६ श्लोकोंमें महिमा।
- ↑ एक ओंकार सतनाम
- ↑ त्रिदेव तथा त्रैलोक्यक प्रतीक।
- ↑ ओउ्म, यं, रं, वं, सं, शं, षं, हं, फट् आदी जहिमे अं कs मात्रा उपयोग होइ ओं मंत्र एकाक्षरी मंत्र होइत छैक ।
- ↑ ओंकारके लाभ


text:
गान्धी जयन्ती
गान्धी जयन्ती भारतमे महात्मा गान्धीक जयन्तीकेँ मनेबाक लेल मनाओल जाइवला एक कार्यक्रम छी। ई २ अक्टूबर कऽ प्रतिवर्ष मनाओल जाएत अछि, आ ई भारतक तीनटा राष्ट्रिय छुट्टिसभमे सँ एक छी। संयुक्त्त राष्ट्र महासभा द्वारा १५ जून २००७ कऽ घोषणा एकर करैत एकटा प्रस्तावकेँ स्वीकार केलक जाहिमे घोषित केलक कि २ अक्टूबर कऽ अन्तराष्ट्रिय अहिंसा दिवसक रूपमे मनाओल जाएत।[१]
स्मरणोत्सवसंपादित करें
गान्धी जयन्ती २ अक्टूबरकेँ वार्षिक रूपसँ मनाओल जाएत अछि। ई भारतक आधिकारिक घोषित राष्ट्रिय छुट्टिसभ मध्ये एक अछि, एकरा समुचा राज्यसभमे आ क्षेत्रसभमे सेहो मनाओल जाएत अछि।
गान्धी जयन्तीक समुचा भारतमे प्रार्थना आ श्रद्धाञ्जलीसभा करैत मनाओल जाएत अछि। जाहिमे नयाँ दिल्लीमे अवस्थित राज घाटमे रहल गान्धीक स्मारक जतए हुनकर अन्तिम संस्कार कएल गेल छल। ओहू ठाम सेहो श्रद्धासुमन अर्पित कएल जाएत अछि। एहिक्रममे विभिन्न शहरसभ, कलेजसभ, स्थानीय सरकारी संस्थानसभ आ सामाजिक-राजनीतिक संस्थानसभ द्वारा प्रार्थनासभासभ, स्मरणोत्सवमे समारोहमे मुख्यरुपेन होएत अछि। शैक्षिक संस्थासभमे पेन्टिङ्ग आ निबन्ध प्रतियोगितासभक आयोजन कएल जाएत अछि आ पुरस्कार प्रदान कएल जाएत अछि सङ्गे समुदायक अहिंसक तरीका सँ प्रोत्साहित करबाक साथे भारतीय स्वतन्त्रता आन्दोलनमे गान्धीक प्रयासक लेल अनेक प्रकारक कार्यक्रम आयोजन कएल जाएत अछि।[२] हुनक स्मृतिमे एहि दिन गान्धीक प्रिय भजन रघुपति राघव राजा राम खासकरि गाओल जाएत अछि। देश भरिमे महात्मा गान्धीक प्रतिमाक माल्यार्पण कएल जाएत अछि आ एहि दिन किछ द्वारा व्यक्तिसभ दारु पिनाए या मासू खेबासँ बचैत अछि।[३]
एहो सभ देखीसंपादित करें
बाह्य जडीसभसंपादित करें
सन्दर्भ सामग्रीसभसंपादित करें
- ↑ "UN declares 2 October, Gandhi's birthday, as International Day of Non-Violence", United Nations, १५ जून २००७, अन्तिम पहुँच ९ अक्टुबर २०१४।
- ↑ "Gandhi Jayanti", Simon Fraser University, अन्तिम पहुँच १५ अप्रैल २००६।
- ↑ "Several programmes mark Gandhi Jayanti celebrations in Mysore", The Hindu, अन्तिम पहुँच १६ नवम्बर २००६।


text:
मुजफ्फरपुर : मधुबनी जिलाक जयनगरमे कमला नदी पर निर्मित पुरान वीयरके अत्याधुनिक बराजमे बदलबाक लेल जल संसाधन विभाग 405.66 करोड़ टाकाक एस्टीमेट तैयार क’ लेलक अछि. बराजक निर्माण स’ मिथिलाक पैघ क्षेत्रके कमला नदीक बाढ़ि स’ राहत भेटत. संगहि मधुबनी जिलामे 44,960 हेक्टेयर क्षेत्रमे पटौनी सुविधा प्राप्त होयत, जाहि स’ मुख्यत: जयनगर, बासोपट्टी, खजौली, लदनिया, कलुआही एवं हरलाखी प्रखंडक किसान लाभान्वित होयताह.
आइआइटी रुड़कीके देल गेल छल जिम्मेदारी
जल संसाधन मंत्री संजय कुमार झा बतओलनि जे जुलाई 2019 मे कमला नदीमे आयल भीषण बाढ़िक दौरान वीयरक डेक स्लैबक उपर स’ पानि बहि गेल छल. एहि स’ वीयरक दाहिना आ बामा मार्जिनल बान्हमे दरारि आबि गेल छल. विभागक दिस स’ आइआइटी रुड़कीक जानल-मानल विशेषज्ञ नयन शर्माके क्षेत्रक अध्ययन क’ कमलाक बाढ़िक दीर्घकालिक समाधान सुझयबाक जिम्मेवारी सौंपल गेल छल. रिपोर्टमे कमला वीयरके बराजमे परिवर्तित करबा पर जोर देल गेल छल. मुख्यमंत्री नीतीश कुमार एहि साल 24 जूनके जयनगरक दौरा कयने छलाह. तखन ओ कमला वीयरके बराजमे बदलबाक लेल जल संसाधन विभागक प्रस्तावके अनुमति दैत एहिठाम अत्याधुनिक बराजक निर्माणक घोषणा कयने छलाह. एहि योजनाके राज्य मंत्रिमंडलके स्वीकृतिक लेल पठाओल गेल अछि.
पांच दशक पुरान अछि तकनीक
तत्काल कमला नदी पर पांच दशक पुरान वीयरमे फॉलिंग शटरक प्रावधान अछि. बाढ़ि आबय पर वीयरक अपस्ट्रीममे भारी मात्रामे शिल्ट जमा भ’ जाएत अछि, जाहि स’ फॉलिंग शटर जाम भ’ जाएत अछि. पानि घटला पर शिल्टके हटा क’ फॉलिंग शटरके उठाबय पड़ैत अछि. एहि प्रक्रियामे कतेको दिन धरि नहरमे पानिक प्रवाह बहुत कम भ’ जाएत अछि. एहि कारणे वीयर स’ निर्धारित क्षमताक अनुरूप पटौनीक लाभ नहि भेटि पाबैत अछि. पौंड लेवल उंच करबा स’ एहिठाम बेसी पानि रोकल जा सकत.
बिहार आ नेपालमे बनल कमलाक दुनू तटबंध जोड़ल जायत
मिथिलाक पैघ क्षेत्रके कमला नदीक बाढ़िक कहरि स’ बचेबाक लेल भारत आ नेपालमे बनल कमलाक बामा आ दहिना बान्हके आपसमे जोड़ल जायत. जल संसाधन विभागक एहि महत्वाकांक्षी योजना पर 41.75 करोड़ टाका खर्च होयत. योजनाक तहति कमला नदीक बामा बान्हक संग लगभग 1210 मीटर, जखनकि दाहिना बान्हक संग लगभग 600 मीटर लंबाइमे नव बान्हक निर्माण प्रस्तावित अछि. एहि काजके तीन सालमे पूरा करबाक लक्ष्य राखल गेल अछि. जल संसाधन मंत्री संजय कुमार झा कमला नदीक बाढ़िक दीर्घकालिक समाधानक दिशामे एकरा बेहद महत्वपूर्ण योजना बतबैत कहलनि जे इ कमला नदीक कात बसल लाखो लोकक लेल पैघ उपहार साबित होयत.


text:
- भपटियाही सँ लौट क’ सच्चिदानंद सच्चू
- हाइवे सँ यात्रा करब पड़ैत अछि महग, रेलसेवा शुरू भेला सँ मनमानी पर लागत रोक
मधुबनी : झंझारपुर सँ सहरसा रेलसेवाक आइ पहिल दिन छल। झंझारपुर – निर्मलीक बीच लगभग चारि साल सँ रेलसेवा ठप छल। एहि रेलसेवा कें ठप भेलाक सीधा असरि ऐ रूट पर चलैबला वेंडर सभ पर परल। वैध – अवैध तरीका सँ ई वेंडर सभ झंझारपुर – निर्मलीक बीच विभिन्न सामान कें बेचि क’ परिवारक भरण – पोषण करैत छल। रेलसेवा बंद भेला सँ हिनकर सबहक रोजगार छीना गेलनि आ ई सभ दिल्ली – मंबइ पलायन करबा लेल विवश भेलाह। आब ई रेलसेवा शुरू भ’ गेल अछि त’ किछु गोटे कें एहि बातक उमेद छनि जे ओ सभ रेल मे फेरी लगाक’ अपन परिवारक भरण – पोषण क’ सकताह।
ट्रेन झंझारपुर रेलवे स्टेशन सँ खूजैत अछि त’ घोगरडीहा निवासी वैद्यनाथ झा कहैत छथि जे झंझारपुर आ दरभंगा आएब – जाएब आब आसान भेल अछि। जहिया सँ ई रेलसेवा बंद भेल छल हमरा लोकनि कें एमहर एबा लेल सोच’ पड़ैत छल। एमहर आबि क’ सड़क सबहक स्थिति मे सुधार आएल अछि। एनएच बनलाक बाद हाइवे पर गाड़ी सरपट दौड़ रहल अछि। मुदा एहि हाइवे पर यात्रा करब बड़ महग पड़ैत अछि। रेलक जे यात्रा दस सँ पंद्रह टाका मे भ’ जाइत छै, ओहि यात्राक लेल सड़क मार्ग सँ लोक सभ कें दू- चारि सय खर्च कर’ पड़ैत छैक। लोक सभ कें आब एहि सँ राहति भेटतैक आ बस चालक आ टेंपू चालक सबहक जे मनमानी छलै, ओइ पर सेहो अंकुश लगतैक।
आब नैहर – सासुर करबा मे नहि अछि कोनो दिक्कत
झंझारपुर सँ घोगरडीहा जायबाली मंजू देवीक स्थिति सेहो तेहने सनक छनि। झंझारपुर नैहर छनि आ घोगरडीहा सासुर। ओ कहैत छथि जे आब नैहर एबाक लेल हुनका कहियो सोच’ नहि पड़तनि। जखने मोन हेतनि, उठि क’ विदा भ’ जेती। ओ कहैत छथि जे रेलक परतर आर कोनो सवारी नहि क’ सकैत अछि। रेलसेवा शुरू भेला सँ हम बहुत प्रसन्न छी।
झंझारपुर सँ खूजि क’ गाड़ी दीप पहुंचल। स्टेशनक दुनू कात करमान लागल लोकक भीड़ मे हर्षोल्लास छल। स्टेशन पर सभ तरि हर्ष ध्वनि गूंजि रहल छल। ऐ ठाम देबन यादव, हर्षित झा, मो. असलम आदि एहि ट्रेन सँ सहरसा जयबा लेल चढ़ैत छथि। देबन यादव कहैत छथि जे 88 सालक बाद कोसीक एहि पार सँ ओहि पार रेलमार्ग सँ जुड़ल अछि। हम सभ अत्यधिक प्रसन्न छी। ओ कहैत छथि जे समैध सँ भेंट करबा लेल सहरसा जा रहल छथि। जेबाक योजना त’ दू दिन पहिने रहनि मुदा जहन सुनबा मे एलनि जे दू दिनक बाद झंझारपुर सँ सहरसाक लेल रेलसेवाक शुरुआत भ’ रहल अछि, त’ सहरसा जयबाक अपन योजना कें आगू बढ़ा लेलनि। इएह साल भरि पहिने बेटीक विवाह सहरसा कयने रहथि। मोन मे भरोस रहनि जे आइ ने काल्हि सहरसाक लेल रेलसेवा शुरू भइये जेतै। आ जहन रेलसेवा शुरू भ’ जेतै त’ लोक सभ कें सहरसा सुपौल एबा जेबा मे सुभिस्ता हेतै।
सभ तरि छल हर्षोल्लास, हर्ष ध्वनि सँ कयल गेल रेलक स्वागत
झंझारपुर सँ ल’ क’ दीप, तमुरिया, नेमुआ, चिकना, घोघरडीहा, परसा बसुआरी, निर्मली, आसनपुर कुपहा आ एकर बाद कोसी महासेतु पार कयलाक बाद अबैत अछि सरायगढ़ भपटियाही। सभ स्टेशन पर करमान लागल लोकक भीड़। सभ मे हर्षोल्लास। सभ कोइ हर्षध्वनि क’ रहल छलाह।
निर्मली रेलवे स्टेशन पर भपटियाही जयबा लेल ट्रेन मे सवार होइत छथि बैजू, हरखू, बिदेश्वर, मो. परवेज, रघुनी, लालदाइ आदि। बैजू यादव कहैत छथि जे 1934 मे आएल भूकंप मे जहन भपटियाही स्थित तिलयुगा नदी पर बनल पुल ध्वस्त भ’ गेल त’ बुझू जे निर्मली एकटा टापू मे बदलि गेल। ओ कहैत छथि जे 1934 सँ ल’ क’ अखन धरि, एहि 88 वर्ष मे बहुत किछु बदलि गेल। 1934 मे जाहि स्थान पर तिलयुगा बहैत छलि, ओत’ आब कोसी बहि रहल अछि। पूब सँ घुसकि क’ कोसी पश्चिम आबि गेल। निर्मली सँ भपटियाहीक दूरी मात्र 22 किमी अछि। मुदा जहन ई पुल नहि छल त’ लोक कें एहि दूरी तय करबा मे भरि – भरि दिन लागि जाइत छलै। कोसीक बालू पर पैरे चलू आ नाह सँ नदी कें पार करू। आर दोसर रस्ते कहाँ छलै। जहन कोसी महासेतु चालू भेलै त’ एहि ठामक लोक कें राहति भेटलै। आब त’ रेल महासेतु सँ रेलक परिचालन सेहो शुरू भ’ गेल छै। आब ऐ क्षेत्रक विकास कें पांखि लगतैक, किएक त’ रेल सँ सस्ता आ सुभिस्तगर साधन आइयो किछु नहि छै।
बिदेश्वर कामत कहैत छथि जे एहि ठामक एहन लोक जे कोसीक बालू पर चलि नहि सकैत छलाह, हुनका सबहक लेल त’ ओइ पार जाएब आर मोसकिल छल। एहन लोक सभ बस सँ कुनौली बॉर्डर जाइत छलाह। कुनौली बॉर्डर सँ नेपालक भारदह। भारदह सँ त्रिभुवन राजमार्ग पर चलैबला कोनो बस पकड़ि क’ कोसी बराज पार करैत भंटाबाड़ी जाइत छलाह। भंटाबाड़ी मे फेर बॉर्डर पार क’ वीरपुर पहुंचैत छलाह आ तहन सुपौल आ कि कतौ गेल होइ। माने नौ के लकड़ी नब्बे खर्च। मुदा कोसी महासेतु बनि गेला सँ आब कोनो दिक्कत नहि छै। अखन रोड पर किराया कें ल’ क’ बसबला सबहक मनमानी जरूर चलै छै, मुदा रेल परिचालन जहन सुचारू भ’ जेतै त’ ओकर सबहक एहि मनमानी पर रोक सेहो लगतैक।
बेसहारा लोकक सहारा बनि सकत रेल
ट्रेन अपन समय पर सरायगढ़ भपटियाही पहुंचल। ट्रेनक स्वागत सत्कार लेल एतौ करमान लागल लोक छल। स्टेशनक बाहर सत्यनारायण साहुक चाह जलखै केर दोकान अछि। साँझ मे भूजा आ सत्तू सेहो बेचै छथि सत्यनारायण। ओ कहलनि जे हम अपन दोकानदारीक सामान झंझारपुर सँ मंगबैत छी। समान अनबा लेल टेंपू कर’ पड़ैत अछि। एक हजार टाका मात्र भाड़ा खर्च होइत अछि। रेलसेवा शुरू भेला सँ हमरा आब सामान अनबा मे सुभिस्ता हैत। आब चारि-पाँच सय टाका खर्च क’ झंझारपुर सँ अपन दोकानक सामान आनि सकैत छी। अही ठाम बेचन साफी कहैत छथि जे आब जल्दिए फारबिसगंज अररिया रेल लाइनक काज सेहो संपन्न भ’ जाएत। आब ओ दिन दूर नहि जहन भपटियाही सँ लोक दिल्ली मंबइ लेल ट्रेन पकड़ि सकत। संगहि एहि ठामक लोक कें कटिहार, किशनगंज, सिल्लीगुड़ी आ गुवाहाटी एबा – जेबा मे सेहो सुभिस्ता हेतनि। रेल चल’ लागल अछि त’ भपटियाही सेहो चल’ लागत। संगहि चल’ लागत दुनू पारक मिथिला, जे बहुत दिन सँ उपेक्षित पड़ल अछि। बेचनजीक कहब छनि जे कोसीक बाढ़ि मे नहि जानि कते गोटेक घर उजरि गेल छनि। कते गाम लापता भ’ गेल अछि। मुदा हमरा सभ कें भरोस अछि जे ई रेलसेवा एहन किछु लोक कें असरा देतै। नहि किछु त’ चिनिया बदाम बेचि क’ सेहो गुजर – बसर कइये लेत।
5,329 total views


text:
सामान आ सेवा कर (भारत)
सामान आ सेवा कर (जीएसटी) एक अप्रत्यक्ष कर छी, जे १ जुलाई २०१७ मे भारतमे पेश कएल गेल छल आ पूरे भारतमे लागू कएल गेल छल जे केन्द्रीय आ राज्य सरकारसभद्वारा लगाएल गेल अनेकौं क्यासकेड करसभके बदलैत छल।[१]जीएसटी संविधान १२२अम संशोधन कानून विधेयकके पारित होमएके बाद संविधान (एक सय आ पहिल संशोधन) अधिनियम २०१७ के रूपमे पेश कएल गेल छल, जीएसटी परिषदद्वारा शासित अछी आ एकर अध्यक्ष भारतके वित्त मन्त्री छी। जीएसटीके अन्तर्गत सामान आ सेवासभ पर निम्न दरसभ ०%, ५%, १२%, १८% आ २८% कर लगाएल गेल अछी।[२]अधिक महग आ अर्ध महग पत्थरसभ पर ०.२५% के एक विशेष दर आ सोना पर ३% के दर अछी।[३][४]एकर अलावा २८% जीएसटी के ऊपर २२% या अन्य दरसभक एक सेट ठण्डा पेय पदार्थ, लक्जरी कारसभ आ तम्बाकू उत्पादसभ जेहन किछ वस्तुसभ पर लागू होएत अछी। जीएसटी अप्रत्यक्ष करसभके एकीकृत कर के साथ बदलि देल गेल आ एही लेल देशक २ ट्रिलियन डलरक अर्थव्यवस्थाक नाटकीय रूपसँ नव आकार दै के लेल सेट कएल गेल।[५][६]
इतिहास[सम्पादन करी]
भारतक अप्रत्यक्ष कर शासनके सुधार प्रक्रिया १९८६ मे राजीव गान्धीक सरकारके वित्त मन्त्री विश्वनाथ प्रताप सिंह, संशोधित मूल्यमे वृद्धि कर (एमओडीभीएटी) के शुरुवातक साथ शुरू केने छल। एकर बाद, पी. बी. नरसिम्हा रावके तत्कालीन वित्त मन्त्री मनमोहन सिंह, राज्य स्तर पर भ्यालु एडेड ट्याक्स पर शीघ्र चर्चा शुरू केलक।[७]
शुभारम्भ[सम्पादन करी]
सामान आ सेवा कर, १ जुलाई २०१७ मे भारतक राष्ट्रपति, प्रणव मुखर्जी आ भारतक प्रधानमन्त्री नरेन्द्र मोदी शुरू केने छल। संसदक केन्द्रीय हलमे आयोजित संसदक दुनु सदनसभके एक ऐतिहासिक मध्यरात्रि (३० जून सँ १ जुलाई) सत्रक शुभारम्भ कएल गेल छल।
कराधान योजना[सम्पादन करी]
करसभक समापन[सम्पादन करी]
जीएसटीमे एचएसएन कोड[सम्पादन करी]
एचएसएन (नामकरण प्रणालीक समाहित सिस्टम) सीजीएसटी नियमसभक अनुसार विभिन्न उत्पादसभ पर जीएसटीक लागू दरके पहिचान करैके लेल ६ अंकके कोड छी।
दरसभ[सम्पादन करी]
सामान आ सेवा कर नेटवर्क (जीएसटीएन)[सम्पादन करी]
सन्दर्भ सामग्रीसभ[सम्पादन करी]
- ↑ आकृति:Cite act
- ↑ "All your queries on GST answered", The Hindu (अङ्ग्रेजीमे), अन्तिम पहुँच २०१७-०६-३०।
- ↑ "GST: Cars, durables face 28% rate; luxury vehicles to attract 15% cess", Business Standard, १८ मई २०१७।
- ↑ "Film theatres in Tamil Nadu to begin indefinite strike against GST", The Hindu, २ जुलाई २०१७, अन्तिम पहुँच ३ जुलाई २०१७।
- ↑ "Goods and Services Tax: History of India’s biggest tax reform and people who made it possible", India TV, २९ Jun २०१७।
- ↑ "GST: Meet the men behind India's biggest tax reform that's been in making for 17 years", India Today, जून २९, २०१७।
- ↑ "Looking back at GST’s journey: How an idea is now near reality", Indian Express, ३१ मार्च २०१७।


text:
International Journal of Applied Research
Vol. 6, Issue 10, Part F (2020)
वर्तमान दशकक मैथिली कथा: संवेदनाक ह्रास
Author(s)
पुतुल कुमारी
Abstract
भूमंडलीकृत आजुक वैश्विक व्यवस्थामे बाजारवादक प्रसारकेँ मनुक्ख मात्रक सुभ्यस्तताक मास्टर-की (उंेजमतदृामल) मानल जा रहल अछि। फलस्वरूप आइ बाजार नगरक चैराहा आ गामक चैबटियासँ घर-अंगना धरि सन्हिया चुकल अछि। निश्चितरूपसँ एकर किछु सकारात्मक आर्थिक प्रभाव समाज पर अवस्स पड़ल अछि मुदा बाजारवादक उपोत्पादक रूपमे जाहि उपभोक्तावादी संस्कृतिक जन्म भेल अछि से मानवीय संवेदना आ नैतिकता पर पैघ सन खतरा बनल प्रतीत होइत अछि। वर्तमान दशकक कथा सभ मानवीय सम्वेदनामे आयल एहि ह्रास दिस यत्र-तत्र ईशारा करैत प्रतीत होइत अछि जकर संक्षिप्त विश्लेषण एहि निबंधक माध्यमे प्रस्तुत करबाक प्रयास कैल गेल अछि।
How to cite this article:
पुतुल कुमारी. वर्तमान दशकक मैथिली कथा: संवेदनाक ह्रास. Int J Appl Res 2020;6(10):331-332.


text:
आर्वाविजय
आर्वाविजय नेपालक पश्चिमाञ्चल विकास क्षेत्रक गण्डकी अञ्चल, कास्की जिलामे अवस्थित गाँउ विकास समिति छी । [२]
जनसङ्ख्या[सम्पादन करी]
नेपालक वि.सं. २०६८ क जनगणना अनुसार आर्वाविजयक जनसङ्ख्या ३,९२३ अछि । जाहिमे घरमूली ९६३ अछि । ई स्थानक सन् २०११ क नेपालक जनगणना अनुसार पुरुषक सङ्ख्या १,७८२ आ महिलाक सङ्ख्या २,१४१ रहल अछि ।
सन्दर्भ सामग्रीसभ[सम्पादन करी]
- ↑ "नेपालक जनसंख्या २०६८", केन्द्रीय तथ्याङ्क विभाग, अन्तिम पहुँच २०११।
- ↑ "कास्की जिलाक गाविससभ", नेपाल सरकार, सङ्घीय मामिला तथा स्थानीय विकास मन्त्रालय, नवम्बर २०१५।


text:
मंगलवार, 6 जुलाई 2010
आऊ, पाकिस्तान-पाकिस्तान खेलाइ !
शीर्षक उकडू लगैत अछि ने ! मुदा जँ झूठ बजै मे महारथी बनबाक होअय,तकर ट्रेनिंग पाकिस्तान
जेहन द' सकैत अछि से हिटलरक प्रसिध्ध प्रसार मंत्री गोएबल्सो ने द' सकै छला ,ओहो लजा जैतथि । सब जनै छै जे जमात-उ-दावा लश्करक मुखडा छियै, जकरा सब साल पाकिस्तान सरकार लाखों नंइ करोडों टाका दैछै । ई संस्था नाम कर्म क' क' पछिला बीसो साल स'ओ अमेरिका आ भारत मे अनवरत आतंकवादी पठ्बैत रहल अछि। खाइ लए नंइ छैक; तेन किम ? अणु बम बनबैक
क्षमता छैक, चीन आ कोरियाक कृपा स' अणु बमक नीक भंडार छैक । भारतक कोनो शहरके मारि सकै बला मिसाइल । एतबे
नंइ ओकरा चलेबाक दुस्साहसो छैक...भलें तकर बाद देश जर्मनी जेकां मलबा कियैक ने बनि जाय । पाकिस्तान मे भारतो स' सस्ता मनुख्खक मोल छैक । अपने आत्म्घाती दस्ता बनेबाक बाकायदा ट्रेनिंग दियेलकै, आब वैह सब अपनो देश मे दोसर विचार धाराक लोक के मारै छै त' कोन बेजाय करै छै ? आब मियाँक जूती--मियेंक सर !
जेहन द' सकैत अछि से हिटलरक प्रसिध्ध प्रसार मंत्री गोएबल्सो ने द' सकै छला ,ओहो लजा जैतथि । सब जनै छै जे जमात-उ-दावा लश्करक मुखडा छियै, जकरा सब साल पाकिस्तान सरकार लाखों नंइ करोडों टाका दैछै । ई संस्था नाम कर्म क' क' पछिला बीसो साल स'ओ अमेरिका आ भारत मे अनवरत आतंकवादी पठ्बैत रहल अछि। खाइ लए नंइ छैक; तेन किम ? अणु बम बनबैक
क्षमता छैक, चीन आ कोरियाक कृपा स' अणु बमक नीक भंडार छैक । भारतक कोनो शहरके मारि सकै बला मिसाइल । एतबे
नंइ ओकरा चलेबाक दुस्साहसो छैक...भलें तकर बाद देश जर्मनी जेकां मलबा कियैक ने बनि जाय । पाकिस्तान मे भारतो स' सस्ता मनुख्खक मोल छैक । अपने आत्म्घाती दस्ता बनेबाक बाकायदा ट्रेनिंग दियेलकै, आब वैह सब अपनो देश मे दोसर विचार धाराक लोक के मारै छै त' कोन बेजाय करै छै ? आब मियाँक जूती--मियेंक सर !
प्रस्तुतकर्ता साकेतानन्द नवहटिया पर 1:42 am कोई टिप्पणी नहीं:
सदस्यता लें संदेश (Atom)


text:
नगरपालिका
नगरपालिका सामान्यत एकटा व्यापारिक केन्द्र आर आत्म-सरकार वा क्षेत्राधिकार छी जहि में सामान्यत सामान्य सुविधा सम्पन्न भेल एक शहरी प्रशासनिक केन्द्र होएत अछि ।[१] एकटा नगरपालिका एगो सामान्य-उद्देश्य भेल प्रशासनिक उपशाखा छी । नगरपालिका (Municipality) शब्द फ्रान्सेली "municipalité" आर ल्याटिन शब्द "municipalis" सँ लेल गेल अछि । एकटा नगरपालिका सार्वभौम राज्यसँ ल कोनो भी राजनीतिक क्षेत्राधिकार भ सकएत अछि ।[२]
राजनीतिक शक्तिसंपादित करें
देशक आधारमें नगरपालिकासंपादित करें
सन्दर्भ सामाग्रीसंपादित करें
- ↑ "Municipality", Merriam-Webster।
- ↑ "municipality definition", Yourdictionary.com।
बाह्य जडीसभसंपादित करें
- चार्ल्स. (1875–1889)। “Municipality”। इनसाइक्लोपिडिया ब्रिटानिका (नबम) १७।


text:
मार्गरेट थ्याचर
मार्गरेट हिल्डा थ्याचर (सन्१९२५-२०१३) बेलायती राजनीतिज्ञ छथिन। थ्याचर लगातार १५ वर्ष बेलायतक कन्जरभेटिभ पार्टीक प्रमुख रहल छलिन।[१] १९७९ सँ १९९० धरि बेलायतक प्रधानमन्त्री पद सम्हाने ओ बेलायतक इतिहासमे सबसँग लाम्बा पदावधि चलाने प्रधानमन्त्री छथि। अपन राजनीतिक अडानमे दृढ रहल ओ लौह महिला (Iron Lady)क रूपमे परिचित छथिन। मार्गरेट थ्याचरक अप्रिल ८ तारिख ८७ वर्षक उमेरमे निधन भेल ।[१][२] पछला कुछ समय सँ स्मरणशक्ति हरावैत हुनका चिकित्सकसभ करिब दश वर्षपहिल सँ नै नबोलैत सुझाएने छल । कयौँ बेर तक हुनका हृदयघातक धक्का महसुश भेल छल । ओ सबसँ शक्तिशाली नेत्री महिला सेहो छलिन ।[२]
सन्दर्भ सामग्रीसभ[सम्पादन करी]
- ↑ १.० १.१ आइरन लेडी थ्याचर नै रहल सेतो पाटी अनलाईन
- ↑ २.० २.१ नै रहल आइरन लेडी थ्याचर नागरिक न्यूज
बाह्य जडीसभ[सम्पादन करी]
- Margaret Thatcher Foundation
- Margaret Thatcher and the Privatization Movement from the Dean Peter Krogh Foreign Affairs Digital Archives


text:
विशाखपट्नम
विशाखपट्नम (उपनाम भाइज्याग) भारतक राज्य आन्ध्र प्रदेशक सबसँ पैग आ सबसँ बेसी जनसङ्ख्या भेल शहर छी । ई बङ्गालक खाडीक तटमे अवस्थित अछि । ई विशाखपट्नम जिलाक मुख्यालय शहर आ आन्ध्र प्रदेशक आर्थिक राजधानी छी ।[४] सन् २०११ क भारतक जनगणना अनुसार, ई शहरक जनसङ्ख्या २०,३५,९२२ रहल अछि जे एकरा भारतक सबसँ बेसी जनसङ्ख्या भेल १४अम क्रमक शहर बनेनाए अछि ।[१] विशाखपट्नम महानगरीय क्षेत्र भारतक महानगरीय क्षेत्रसभक आधारमे ९अम क्रममे रहल अछि जकर जनसङ्ख्या ५३,४०,००० रहल अछि ।[५]
ई एक प्राकृतिक तथा सुरक्षित समुद्री बन्दरगाह छी । कृषि तथा खनिज सम्पत्तिमे समृद्ध आन्ध्र प्रदेश, मध्य प्रदेश आ उडिसा राज्य एहि बन्दरगाहक पृष्ठ प्रदेश कहल जाइत अछि । ई एक उल्लेखनीय मत्स्य-शिकार केन्द्र सेहो छी । विशाखपट्नम आन्ध्र प्रदेशक उत्तरी सरकारी तटमे गोदावरी नदीक मुखक उत्तरमे अवस्थित अछि । विशाखपट्नमके भाइज्यागक नामसँ सेहो चिनहल जाइत अछि । विशाखपट्नम भारतक चारिम पैग बन्दरगाह छी । ई भारतीय नौसेनाक पूर्वी कमाण्डक केन्द्र छी ।
इतिहास[सम्पादन करी]
महत्त्व[सम्पादन करी]
विशाखपट्नमक बन्दरगाहक महत्व भारत भरि लोकप्रिय रहल अछि कियाकी ई कोरोमण्डल तटमे अवस्थित एकमात्र संरक्षित बन्दरगाह छी । एहिमे हालमे कएल सुधारसभ आब एतय १०.२ मिटर उँच पनडुब्बीसभके आश्रय देबमे सक्षम अछि । ई शहर एक महत्त्वपूर्ण पोत निर्माण केन्द्र सेहो छी । भारतमे बनल पहिल स्टीमरके विशाखपट्नमक बन्दरगाहमे सन् १९४८ मे उद्घाटन कएल गेल छल । विशाखपट्नम क्षेत्रक अर्थव्यवस्थाक आधार कृषि छी ।
शिक्षण संस्थान[सम्पादन करी]
बङ्गालक खाडीक उत्तरी ध्रुवमे अवस्थित उपनगर वाल्टेयरमे आन्ध्र विश्वविद्यालय रहल अछि । एतयक शैक्षिक संस्थानसभमे आन्ध्र मेडिकल कलेज, कलेज अफ नर्सिङ्ग, कलेज अफ इन्जिनियरिङ, गान्धी इन्स्टट्युट अफ टेक्नोलोजी एण्ड म्यानेजमेन्ट आ बहुतेक महाविद्यालय अछि ।
उद्योग[सम्पादन करी]
विशाखपट्नममे पनिया जहाज बनाबैवला कारख़ाना रहल अछि । ई एकटा प्राकृतिक तथा सुरक्षित समुद्री बन्दरगाह छी । कृषि तथा खनिज सम्पत्तिमे समृद्ध आन्ध्र प्रदेश, मध्य प्रदेश आ उडिसा राज्य एहि बन्दरगाहक पृष्ठ प्रदेश कहल जाइत अछि । ई एक उल्लेखनीय मत्स्य-शिकार केन्द्र सेहो छी ।
पर्यटन[सम्पादन करी]
विशाखपट्नम प्राचीन बौद्ध विरासत, भूवैज्ञानिक चमत्कार, प्रसिद्ध मन्दिरसभक एक उदार मिश्रणमे संस्कृति, कला आ शिल्प आदिक लेल प्रसिद्ध अछि । ई शहर समयानुसार परिवर्तनशील अछि आ परिमार्जित होइत आएल अछि, एतय धरि की ई शहर अपन समृद्ध इतिहासक संरक्षण प्रति सजग अछि । एकर सुन्दर पूर्वी घाट बङ्गालक खाडीक बुलु पानि उपर एक गजब स्पर्श दैत अछि ।
सन्दर्भ सामग्रीसभ[सम्पादन करी]
- ↑ १.० १.१ "Municipalities, Municipal Corporations & UDAs" (PDF), Directorate of Town and Country Planning, Government of Andhra Pradesh, मूलसँ ७ जून २०१६-मे सङ्ग्रहित, अन्तिम पहुँच २९ जनवरी २०१६।
- ↑ २.० २.१ "Key Facts on VMR" (PDF), Visakhapatnam Urban Development Authority, पृ: 44–45, अन्तिम पहुँच २१ दिसम्बर २०१५।
- ↑ "Elevation for Visakhapatnam", Veloroutes, अन्तिम पहुँच २६ अगस्त २०१५।
- ↑ "Administration-AP-Financial Capital", Visakhapatnam, २९ अप्रैल २०१५, अन्तिम पहुँच १३ अगस्त २०१५।
- ↑ "Key Facts Of VMR www.vuda.gov.in", अन्तिम पहुँच १७ फरबरी २०१६।
बाह्य लिङ्कसभ[सम्पादन करी]
- विशाखपट्नम डियमओजेडमे
- विशाखपट्नम विकिभोएज सँ यात्रा सहयोगी


text:
राजनीतिज्ञ
राजनीतिज्ञ एकटा व्यक्ति होइछ जे दलगत राजनीति में सक्रिय होइत अछि, वा सरकार में एकटा निर्वाचित स्थानवला व्यक्ति थकी । राजनेता प्रस्ताव, समर्थन, आ कानून वा नीतिसभक निर्माण करैत छथि जे सरकारी काज के नियन्त्रित करैत अछि । मूलतः "राजनेता" कियो भऽ सकैत अछि जे कोनहु संस्थान वा संगठन मे राजनीतिक-शक्ति प्राप्त करय चाहैत अछि।
पहचान[सम्पादन करी]
प्रसार आ वक्तव्य[सम्पादन करी]
जिनगी ओ जीवनी[सम्पादन करी]
लक्षण[सम्पादन करी]
आलोचना[सम्पादन करी]
सन्दर्भ सामग्रीसभ[सम्पादन करी]
बाह्य संयोजन सभ[सम्पादन करी]
- Politicians सँ सम्बन्धित मिडिया विकिमिडिया कमन्समे सेहो अछि।
- The dictionary definition of politician at Wiktionary
- Quotations related to राजनीतिज्ञ at Wikiquote


text:
एकैसम सदीक दू दशक मे मैथिली कविताक क्षेत्र मे जे प्रतिभा सभ सृजनरत भेलाह अछि, ताहि मे अरुणाभ सौरभ अपन बेछप छवि आ स्थान सुरक्षित क' लेलनि अछि। पहिल दशक सँ काव्य रचना- प्रारंभ क' दोसर दशक(2011 ई. मे)'एतबे टा नहि', अपन पहिल काव्यपोथीक संग जाहि 'लोकल सिपाही'क काव्य-प्रवेश करौलनि, तकरा सँ अपन दोसर काव्यपोथी मे ग्लोबलक विरुद्ध 'ताल ठोकबाक', कोसी-क्षेत्रक माटि फेकबा देलनि अछि।
संघर्ष-चेतना-धर्मी कोसी-क्षेत्र सँ ओ, संघर्षमय काव्य- हस्तक्षेप, स्थानीय साहित्यिक सिपाही जकाँ,लोकभाखा आ क्षेत्रक अस्मिता केँ अक्षुण्ण रखैत, केलनि अछि। ग्लोबल गाम केँ माटि-पानि बला स्थानीय गाम हिनकर कविता मे चुनौती द' रहल अछि। लोकजीवनक प्रति अगाध आस्थाक संग अरुणाभ, जन-संघर्ष केँ काव्यमय अभिव्यक्ति देबाक प्रयास केलनि अछि। पहिल संग्रहे मे प्रेम-राग, गाम-प्रेम, कोसी-क्षेत्रीय जन-स़ंघर्ष आ दर्द, स्थानीयताक स्वर पर, लघु-आकारीय कविता रचैत 'एतबे टा नहि' केर आश्वासन देने छलाह। 'तें किछु आर' मे, से सभ काव्य-प्लॉट कड़ाचूर जुआन भ' क' आर-आर वैविध्यक स़ंग आयल अछि।
यद्यपि पोथीक नामकरणक ई शैली प्रथमत: अरूणाभेक काव्य-पोथी मे नहि आयल अछि। कुलानन्द मिश्रक 'तावत एतबे' आ 'आब आंगां सुनू' मैथिली काव्य-संसार मे चिर-स्मरणीय अछि। मुदा ताहि सँ नामकरणक ई शैली पुरान नहि भ' जाइत अछि। स्वस्थे परंपरा प्रमाणित होइत अछि। नामकरणक पारंपरिक शैली सँ फराक आ अ-पारंपरिके अछि। तहिना हिनकर 'पोथी-समर्पण, कृतज्ञता-ज्ञापन आ पुरोवाक् संज्ञान लेबाक मांग करैत अछि। हिनकर पहिल काव्यपोथी 'एतबे टा नहि' हुनका सभ केँ समर्पित अछि,जे प्रत्यक्षत: आ परोक्षत: हिनकर कविताक कारण छथि। अपन माटि-पानि केँ काव्य-प्रेरणा मानैत, मैथिलीक सब लेखक आ संस्कृतिकर्मीक प्रति कृतज्ञता ज्ञापित करैत छथि ओ।
'तें किछु आर' मे त’ ओ हरेकृष्ण झाक 'एना त नहि जे'क शैली मे, ऋग्वेदक सूक्ति केँ 'पुरोवाक्' बनाक', काव्य-सृजनक नीतिनिर्धारक तत्व जकाँ, अपन काव्य-पोथी मे स्थान प्रदान करैत छथि। सेहो कवि-कर्मक उद्देश्यें। आजुक तिथि मे जाहि वर्गीय-चेतनाक प्रासंगिकता अछि, से अरुणाभ मे छनि। ऋग्वेद धरि पहुँचब सवर्ण-अवर्ण कोनो कवि लेल निषेध आ नहि अछि, कारण ओ प्राचीनतम काव्य- ग्रंथ आ इतिहास-ग्रंथ थिक, सतपथ ब्राह्मण, ऐतरेय ब्राह्मण, तैतरेय ब्राह्मण जकाँ 'ब्राह्मण-ग्रंथ' नहि।आजुक तिथि मे कोनो आधुनिक आ प्रगतीशील कविक 'लेखन-हेतु', ब्राह्मणवादक पक्षपाती भइए नहि सकैछ, खाहे ओ हरेकृष्ण झा होथि, अथवा अरुणाभ सौरभ।
अरूणाभ नवउदारवाद आ नव-उपनिवेशवादी आर्थिक साम्राज्यवादक प्रतिकार मे लोकपक्षीय चेतना केँ सुस्थापित करैत, समानान्तर प्रतिरोधी चेतना केँ पुष्ट करैत छथि। सांस्कृतिक चेतनाक मोर्चा पर अति-सक्रिय भ', अपन गाम चैनपुर आ मधुबनी मे मसाल लेसैत, घूर तर नुक्कड़ कविताक गोष्ठी आयोजित करैत छथि, कारण साहित्यक मशालबला भूमिका सार्थक आ प्रासंगिक होइत अछि। अपन कविता मे सर्वहारा प्रेमाधिक्यक अभिव्यक्ति दैत, आयोजनो सब मे समानान्तर प्रतिरोधी चेतनाक विकास केँ, तकर विमर्श केँ प्राथमिकता दैत, नोतैत छथि। अपन विस्तृत जनवादी लोकचेतना आ काव्य-चेतनाक चिन्ता करैत, समस्त सकारात्मक परिवर्त्तनक 'मुख्य भूमिका' कविता केँ प्रदान करैत, परिवर्त्तन औजारक रुप मे, अपन कविता केँ, ओ अपन दुनू कविता-संग्रह मे स्थापित केलनि अछि।
आजुक कोनो कविक लेल वैचारिक विकासक दिशा-संधान एकटा महत्वपूर्ण कारक होइत अछि। से अरूणाभक जनपक्षधरता कवितो मे आ वैचारिक अभिव्यक्तियो मे, असंदिग्ध अछि। तें ओ आजुक काव्य-सृजन केँ, 'सजग कविता-संस्कृति'क नाम दैत छथि। आ खुलिक' तकर पक्षो लैत छथि। ओ अपन जनोन्मुखी सोच केँ देखार करबा मे कनियों ततमत्ती नहि देखाबैत छथि। क्रांतिधर्मी चेतना केँ परिपुष्ट करैत, जड़-मूल्य केँ ललकारैत हिनकर काव्य-प्रवाह, काल-प्रवाहक समानान्तर चलायमान अछि। सेहो अपन लोकधर्मी अभिमुखताक संग। वस्तुत: 'ग्लोबल बनाम लोकल' केर संघर्ष मे ओ कविता केँ उचिते एकटा 'लोकल सिपाहीक हस्तक्षेप','जन-संस्कृति सँ स़ंवाद बनाबक लेल हस्तक्षेप', क्षेत्रीय अस्मिता आ संघर्षक हस्तक्षेप' मानैत छथि। काव्य-सम्बन्धी ई सभ अवधारणा, हुनकर कवि केँ 'जन-संघर्षक कवित्वमय अभिव्यक्ति' लेल तैयार करैत अछि। काव्य-गंभीरताक अपन प्रयास केँ स्वीकारैत,अगंभीरताक प्रतिकारक अभिज्ञान सेहो स्वीकारैत छथि। मुदा अपन एही आमुख मे अपन सब कविता केँ 'अपूर्ण' गछब, 'पूर्णताक सामर्थ्य आ अपन इच्छा' पर अपने सँ प्रश्नचेन्ह लगायब, निश्चितरूपेण विरोधाभासी भ' गेल अछि। से उत्साह मे विरोधाभासी अभिव्यक्ति परहेजनीये थिक। 'तें किछु आर'क पहिले कविता 'कनेर'(कनैलक फूल) संस्कृति आ कविता मे संवाद करैत, इतिहास मे हस्तक्षेप करैत, प्रार्थना आ पूजा केँ निषेध करैत अछि। से कहबाक आ सैह करबाक कवि केँ अधिकार छनि। मुदा 'अपनेक ई हँसी हमर तागति छी' मे कविक आत्मनिष्ठ आस्थाक चरम- प्राकट्य भेल अछि। कविता मे संस्कृति-तत्व, स्मृति-तत्वक वरणेका त’ भेल, मुदा आशीषक व्यक्तिगत उत्कट आकांक्षा, कविताक आत्मनिष्ठता केँ बढ़ा देलक अछि।
तहिना 'हमरा लेल जीवकांत' मे आत्मनिष्ठ भावनाक व्यक्तिनिष्ठ काव्य-प्रदर्शन, साहित्यिक आस्था सँ कनेक आगूए भ' गेल अछि। जीवकांतजी त’ पूरा-पूरी 'होलटाइमर लेखक' नहि भ' क' शिक्षको छलाह। राजकमल चौधरी आ यात्रीजी त’ हुनका सँ पैघ 'होलटाइमर' छलाहे। जीवकांतजी कविते टा मे नहि, कथा- उपन्यास-निबन्ध-पोस्टकार्ड -लेखन, सब किछु मे एक समान गति-वेग रखैत समानान्तर जिबैत आ रमैत छलाह। एहि कविता मे व्यक्त आत्मनिष्ठताक प्रतिशत, तथ्य पर भारी पड़ैत, आन 'असली लेखक'क उपेक्षा करैत, 'कनेर'क पूजा-निषेध-भावक विपरीत, 'भक्ति -भावे' व्यक्त भ' गेल अछि। से भेल अछि, स्नेह-सम्मान सँ बहुते आगू बढ़िक', जखन कि कविक वैचारिकता जीवकांतजी सँ एकदम्मे फराक अछि। जखन प्रेमक भाषा 'उलटबांसी' सन बुझाय लागय ककरो, त’ 'चिकारी भाषा' विशुद्ध प्रेम लेल बहुत उपयुक्त होइत छै, जे मिथिला मे सबदिन स़ँ होइत आयल अछि। तकरा लेल 'आइ लव यू' सन घ़सल-पिटल फिल्मी अपरिपक्व अभिव्यक्तिक आ छौंड़ा-छौंड़ीक प्रेमविहीन सेक्स-विस्फोट आ छिनरपनक मैथिली अनुवादक कोनो टा जरूरतियो नहि अछि आ प्रेम-संवेग अनुवादक वस्तुओ नहि थिक। तथापि एहि बचकानी कामावेग-वाक्यक जिनका मैथिली मे अनुवाद-अभिव्यक्ति नहि भेटलनि, से ओइ लेखकक (जेना, राजमोहनझा, वा तेहने कोनो जमीनी भाखा-गरीब लेखकक) सीमा थिकनि, मैथिली भाषाक नहि।
'आब जौं हमरा प्रेम अछि' (1आ 2), तकर लोप व्यवस्थित दाम्पत्यक सूरसार मे, अथवा दाम्पत्यक चरण सभ मे भ' रहल अछि, त’ विवाह- दाम्पत्य- संस्थोक दोष भ' सकैछ आ हमर प्रेम-कलाक अपटुताक सेहो, कारण, जीवन मे बीस बेर प्रेम हैब, एको बेर प्रेम हैब नहि थिक। प्रेमक ताप सेरायब आ लोप हैब दुनू दू बात थिक। मुदा से बात 'मातृभाषा-1 आ 2' मे नहि अछि। दुनू कविता मे ठाम-ठीम 'कवितो' आयल अछि। मातृभाषा 'पियास मे समुद्र सन' अछि। तें किछु आर, जेना सिनेह, मुक्तिगीत, मिश्री आ सकरपेड़ा, मैथिली मे रचल कविता, आदि-आदि। कविता मे आयल मातृभाषा-प्रेमक नीक उपमान अछि। मुदा मातृभाषा- प्रेमक माध्यमे , कविता कम्मे आबि सकल अछि, कविता मे।
अरूणाभ 'निधोख कविता' केँ 'सुच्चा कविता' कहलनि अछि। कवि वस्तुत: निधोख कविताक बाट पर छथि आ'अभिव्यक्तिक सब तरहक खतरा' उठेबाक लेल तैयार छथि। तें कम-सँ-कम तीन-चारिटा कविता मे हिनकर युवा काव्य-पात्र डांड़ मे थिरनट्टा, रिवाल्वर,कट्टा, पेस्तौल खोंसैत अछि अथवा हवा मे लहराबैत अछि। वस्तुत: छुच्छ वैचारिकता कविता केँ समकालीनता आ प्रसिद्धि त’ द' सकैत छै, मुदा कालजयी नहि बना पबैत छै। ई संभव अछि जे अरुणाभ 'राजनैतिक एक्टिभिज्म' केँ 'सोसल एक्टिभिज्म' बुझिए क', तंत्रक विरुद्ध नैराश्य-प्रदर्शन मानिए क' , अपन काव्य-कथ्य मे तकर समावेश केने हेताह ।
सामाजिक कटु यथार्थक संज्ञान लेब कविक दायित्व त’ थिक, मुदा थिरनट्टाक दिशा-संधान आ सम्यक् समाधान पर विमर्शो आवश्यक अछि। जे काज सामाजिक संगठन-आन्दोलन सँ संभव अछि, से 'थिरनट्टा-गुंडागर्दी'क नक्सलवादी फैशन सँ संभव नहि अछि। थिरनट्टा-कट्टाबला राजनैतिक उग्रवाद,आदर्श- पथ-विचलित भ',एरिया कमान्डर सबहक विविध भ्रष्टाचार, विकास-विरोधी हेबाक आ अन्य कारणे अपन प्रासंगिकता समाज आ साहित्य सबठाम समाप्त क' लेलक अछि। तेँ अरुणाभक काव्य केँ बारुदक धुआँ बनिक' नहि उड़बाक चाही,सृजन-प्रधान भ' निर्माणक पक्ष मे, आक्रोश-पाचन आ भावावेश-चयापचयक संग आबक चाही। कारण, निधोखपन त’ अरुणाभक काव्य मे अन्तर्गुंफित रहितहि अछि।
मानल जे कोसी-क्षेत्रीय लम्पट नेतृत्व-वर्ग, परिवेश मे असंख्य थिरनट्टा लहरा देने अछि। मुदा हमर काव्य-पात्र ताहि गुटक सदस्य नहि ने बनत? थिरनट्टाबला हाथक (हमर काव्यपात्रक) अंतत: की नियति होइत अछि ? साहित्य,समाज आ ओहि व्यक्तिक कोन कल्याण भ' पबैत अछि? आइ धरिक नक्सली आन्दोलनक मूल्यांकन हो,जे देस-समाज-साहित्य केँ की-की फायदा भेलैक? थिरनट्टा काव्यक धार केँ भोथे करैत अछि, रेतीक शान नहि चढ़ाबैत अछि।
हमरा काव्य आ काव्य-पात्र केँ वर्गविहीन आ शोषणमुक्त 'वर्गविहीन सिविल सोसाइटी'क निर्माण केनाइ छै, जे दक्षिणपंथ, नक्सलपंथ, चीनपंथ, अमरीकापंथ, ककरो सँ सँभव नहि। भारतीय सिविल सोसाइटी 'अपना जमीन पर ठाढ़ भ' क' अहिंसक, मुदा प्रगतिशील, अग्रेतर यात्रा' पर विमर्श करत। से आदर्श-विचलित राजनीति आ सुविधाभोगी कूटनीति , दुनू सँ हेबाक संभावना समाप्त अछि। कोनो सामाजिक परिवर्त्तन लेल काव्यमे जे ओजस्विता चाही, तकर अभाव मे बौआ-बुच्चीक आँखि मे धधरा नहि धधका सकबाक 'अबिनखेद'(स्वत: प्रमाणम्) राजकमलो केँ भेल छलनि, तकर बादो अनेक कवि केँ भेलनि अछि। आ अरुणाभो केँ छनि। साहित्य सामाजिक आक्रोश केँ स्वर त’ दैत अछि, मुदा 'सम्पूर्ण क्रांति'(जे.पी.आन्दोलन) गलत हाथ मे जा क' आ नक्सलवाद हिंसक दिशा मे जा क' अपन अस्तित्व पर कुठाराघात क' लैत अछि। तकर अबिनखेद त’ 'स्वत: प्रमाणम्' हेबे करतैक। सभ तरहक राजनैतिक दलक 'एकरंग' अवसरवादी हेबाक कारणे, वैचारिक प्रगतीशीलता पर चलैत, साहित्य-सृजनक आ भीषण सँ क्रांतिकालक विश्लेषणक समय थिक ई।
वामपंथक अहिंसक आ खांटी स्थानीय भारतीय संस्करण पर विमर्श आ विकासक समय थिक ई। समस्त अवसरवादी भारतीय वामपंथी राजनैतिक दल केँ भंग क' क' अथवा एकीकृत (तत्काल असंभव जकाँ) क' क', अवसरवादी-स्वार्थ सँ ऊपर उठि, विचारधारा-आधारित (मुदा लेखकीय स्वतंत्रता पर समझौता कयने बिना) काज करबाक समय थिक ई। ई समय अपन लेखकगण सँ प्रतिबद्धता गहबाक आ कट्टरता-उग्रता छोड़बाक मांगक रहल अछि। आइ समाजक भिल्लेनगिरी आ सत्ताक कसाइपनाक ध्वंस जरूरी अछि, विद्यालय भवन केँ अथवा रेलगाड़ी केँ डाइनामाइट सँ उड़ेनाइ नहि। एहने सन परिस्थिति मे 'कखनो नेनाक शिकार', कत्तहु भ' जाइत अछि। बेगूसराय सँ गायब भेल कनकिरबाक, बिना किडनी-लीभरक लहास, मुम्बइ मे भेटि सकैत अछि।
सामूहिक बलात्कारक शिकार मंगलीक पक्षधरता मे (आब मंगली कहिया गेतइ गीत) काव्यक संवेदनशीलता त’ आयब आवश्यक छल, से आयल। मुदा आक्रोश-प्राचुर्यक स्वांगीकरण (एस्सीमिलेशन)कविता मे भेनाइ छल। मंगलीक शास्त्रीय-संगीतक धुनक गूंज गाछी सँ गाम मे नहि पहुँचब, अपना समाजक दु:खद विडंबना थिक। आमजन केँ मधुमाछी कटबेबाक षड्यंत्र 'सन् सैंतालिसे सँ' वा तकरो पहिने सँ निस्संदेह चलि रहल अछि, तकर वर्णन-यथार्थक चरम भ' गेल अछि। कोसी-क्षेत्रीय 'गतानल मोन' मे बालुक चौल अन्नदाताक माथ केँ आउल-बाउल क' दैत अछि आ अन्नदाता सरकार केँ सम्बोधित भैओक', अपन कीड़ामार दवाइ अपने खाक' किसानक आत्महत्याक कथा बनिक' रहि जाइत अछि।
'दुखिया दास कबीर' मे, सुखिया सब संसारो नहि अछि। समाज, दियाद आ दालि केँ संग-संग दरड़ैत अछि आ सत्ता गरीबक लहास पर शॉपिंग मॉलक पाया ठाढ़ करैत अछि। तकर विरोधाभासी विडंबना अत्यधिक शिल्प-विस्तार पाबि गेल अछि। 'निछच्छ गाथा' काव्य मे कृषि-शास्त्रक उपयोगक' प्रयोग- गाथा' बनितो 'निछच्छे गाथा' बनि क' रहि गेल अछि। गामक विसंगतिक यथार्थवादी उपस्थापन, मचानक सामूहिकता-सार्वजनिकताक पक्ष मे 'मचान कविता' करैत अछि। मचानक सहजीवन-भावनाक विस्तार, समाजक सभ वर्ग धरि करैत अछि। मचान नहि, तखन गामे कथीक?मचानक फट्ठा पर औंघरेबाक आह्वान, अरुणाभक कविक जनसामान्यीकरणक अनिवार्य प्रक्रिया थिक। 'मीता' केँ ई कहब जे, जिनगी जीबाक छौ त' 'भारती-मंडन-गान भए जो', 'मरनाइ छौ, त' लड़िक' वियतनाम भ' जो', ओही प्रक्रियाक काव्यात्मक निष्पत्ति थिक। ताहि काव्यात्मक अभिव्यंजनाक चरम प्राप्त करैत अछि, 'हमर कहए के मानि' क' शिल्प-कथ्य-समन्वय आ संतुलन।तहिना आमजन बनाम सत्ताक काव्याख्यान 'हम कहब... ओ कहता' प्रतिमान-काव्य बनि गेल अछि।
'हम कहब खेती, ओ कहता डिजिटल,
हम कहब रोटी, ओ कहता पिज्जा !
पहिने ओ अनठेताह, फेर लाठी चार्जक' जहल देखेताह।'
तखन ककरा कहबाक मानि भेलैक? आमलोकक कहबाक मानि नहि हैब, एहि देसक आजुक कटु यथार्थ थिक। मुदा कथ्यक संग तेहेन कवित्तनहि हैब, राग-रसोइ-पागड़ी जकाँ, 'कभी-कभी बन जात' भेल अछि! मुदा 'बनत-बनत बन जात' सेहो कोनो कविक विकास-प्रक्रिये थिक। गाम-स्वरुप आ ग्रामीण संस्कृतिक समवेत स्वरक वर्णन लेल ओ 'बघवा' नामक गाम केँ चुनैत छथि। मुदा वर्णनाधिक्य मे अनेरोक विस्तार भ' गेल अछि। मुदा फेर 'रहस्येतर' मे मिथिला समाज मे चान-तरेगन-इजोतक निष्कासनक, फेफड़ा पर चलैत हथौड़ी, करेजा पर मारैत ब्लेडक, कालभैरव सँ पिशाचमोचन धरि मणिकर्णिकाक लहासक छाउर औंसबाक, सब किछुक कारण, भयावह जीवनक यथार्थ, सम्बन्ध-बन्धक अपमान थिक। से सुस्पष्ट अछि।
से अप्पनपन 'वसुधैव कुटुम्बकम्' मे छल, कि भूमंडलीकरण मे अछि? की सौंसे दुनियाँक बच्चा एक्कहि भाखा मे कानि-बाजि सकैछ? तखन त’ ओ 'भूमंडलीकृत बच्चा' भइये जायत! तखन कविताक अस्तित्व खतरा मे पड़ि जायत, से अरूणाभ कहैत छथि। 'ताधरि कविता' बाँचल रहत, जाधरि विविध भाखा मे नेना सब तोतरायत। श्रम-गंध बाँचल रहत जाधरि, ताधरि हिंसा-हत्याक प्रतिपक्ष मे कवितो बांचल रहत।' जहिना उत्तर-आधुनिकतावादी विनाशी घोषणाक बावजूद, इतिहास आ संस्कृति बाँचल अछि, तहिना! ताधरि! कवितो !
पूर्व-किशोर-वयक नव आँखि, नव उत्साह आ नेनपनक नैसर्गिक उन्मुक्तता केँ आनन्दब आ तकर मधुर स्मृति मे, जीवनक आनो चरण मे चुभकब, वस्तुत: 'गजबे समय केँ मोन पाड़ब' थिक। अकास मे साइकिल चलेबाक ओ समय, तखन विरोधाभासी भ' जाइत अछि, जखन डाँड़ मे फिल्मी थ्रीनट्टा खोंसा जाइत अछि। से नेनपनक जीवनो मे आ कवितो मे आँकड़ सनक लगैत अछि। कारण, एक्के डेग आगू बढ़ला पर 'व्यवस्थित दाम्पत्यक सूरसार' चलैत रहैत अछि। नेनपन आ पूर्व-किशोरवयक मध्य मुदा, 'मेडोना आ ब्रिटनी स्पीयर्सक फोटो कतरने घूरब वा रंजुआ केँ अनेरे कसिक' पंजिया लेबाक ओहि समय केँ आनन्द वस्तुत: 'गजबे समय केँ मोन पाड़ब' त’ थिक। से 'कमाल के समय' जीवनक एकटा अपरिपक्व कालखण्डक उदात्तता थिक। 'गजबे' समयक स्मृति थिक। मुदा, ध्यातव्य ईहो थिक, जे सैह 'गज़ब समय' जीवनक बनबाक आ बिगड़बाक, दुनूक, समय होइत अछि।
कथ्यक वैविध्य अरूणाभक कविताक प्राणतत्व आ धनिकपन थिक। जीवनक अनुभवक वैविध्य आ धनिकपन, कथ्यक आधारभूमि आ प्लॉटक 'कच्चामाल' होइत अछि। ताहि मे धनीक हैब अरुणाभक कविक धनिकपन थिक। देस-दशा-कथ्य, हिनकर काव्यक ओहिना आधारभूमि बनैत अछि, जेना भारतेंदु हरिश्चन्द्रक नाटक मे 'हा हा, भारत दुर्दशा न देखी जाई' ! सामाजिक अभगदशा, हिनकर काव्य मे हाहाकार करैत अछि, जे सामाजिक आ राजनैतिक चेतनाक एकटा आयामे थिक। सेहो प्रतिरोधी चेतनाक संग। 'जेना कि गरमा धान' कटनी-दौनीक उपरांत किसानेक संग परदेस पहुँचि जाइत अछि आ 'भात, भूख बिसरबाक एकटा साधनक नाम' बनि जाइत अछि। 'जब्बर जाड़ मे मोन' ऊनक लेल मूड़ी उठबैत अछि, त’ ऊनी कपड़ाक बदला मे कश्मीरक नक्शा देखा जाइत अछि। 'सेहो हमहीं कहब' मे पलायनक दर्द, सुन्न- मसान गाम मे टिटहीक व्याकुल स्वर आ गामक ओगरबाहिक चिन्ताक निराकरण मे, कवि आ कविते केँ ठाढ़ कयल गेल अछि।
सत्ता किसान केँ 'सपनौर' जकाँ निच्छोह परदेस भगा रहल अछि। सत्ताक खलनायकीक विरुद्ध, सत्ता केँ सम्बोधित कविता थिक, 'दू पाटनक बीच'। से दू पाटन थिक, राजनैतिक सत्ता द्वारा प्रादुर्भूत समस्या आ सामाजिक पाखण्डबला परंपरा। ताहि मे सांस्कृतिक आदान-प्रदानक निषेध, साम्प्रदायिक सद्भावना केर ताड़-भंग, टुनटुनमाक थ्रीनट्टा लहरायब सँ ल' क', लीभर-किडनी-शहर-गामक खरीद-बिक्री धरिक उपभोक्ता-संस्कृति, शोषण-विकृतिदेस-दशाक काव्य-कथ्य बनिक' अबैत अछि।तहिना आदिवासी जीवन केँ आधार बना क' लिखल गेल व्यंग्यात्मक सम्बोधन-काव्य थिक, शीर्षक-काव्य, 'तें किछु आर', जकर मुख्य स्वर अछि, 'सावधान ग्लोबलिया ! जिततौ लोकलिया !' प्रत्यंचा चढ़ौने, प्रतिकारक मुद्रा मे कड़े-कमान आदिवासी, अपन देसक शोषक समाज सँ ल' क' 'ग्लोबल पाहुन' धरि केँ टंकार मारि रहल अछि। चापाकल मांगैत जनता केँ बिसलरीक बोतल थम्हेबाक विडंबना केँ देस-दशा-काव्य-कथ्य बनायब अरुणाभक राष्ट्रीय चेतनाक समाजीकरण थिक, समस्या-काव्यक जनसामान्यीकरण थिक।
ग्लोबलक विरुद्ध लोकल-नीतियेक अन्तर्गत, कोसी-क्षेत्रीय स्थानीयता-काव्य-सृजनक एकटा श्रृंखला अरुणाभ प्रस्तुत केलनि अछि, जाहि मे स्थानीयताक डिगडिगिया ओ निधोख भ' क' पिटलनि अछि। स्थानीयता-काव्य केँ सार्वजनीन आ विश्वजनीन बनेबा मे भेटल सफलताक प्रतिशत आ ताहि दुनू तत्वक संतुलनक उपलब्धि, विचाराधीन आ विमर्शाधीन रहितहुँ, जमीनी कविता, अपन 'जमीनक ओकालति' खूब नीक सँ अवश्य केलक अछि, भलें 'सुच्चा कविता' बनि सकल हो अथवा नहि। हिनकर कवि सेहो करीप-करीप समस्त कोसी-क्षेत्रक काव्य-भ्रमण केलक अछि, यद्यपि अनेक काव्य-पात्र त’ थ्रीनट्टे पेस्तौलक संग नक्सली-शैली मे भ्रमण केलक अछि।
कोनो आंचलिक स्थानीयता-काव्य मे, जतेक प्रश्नाकुलताक सामंजन जरुरी अछि,से ततेक अरुणाभक 'लोकल कविता'मे आयल अछि। 'जेनाकि बनगाम' मिथिलाक एकटा सांस्कृतिक उपादान बनिक' आयल अछि। मुदा 'बाबाक कुटी'(लक्ष्मीनाथ गोसाइंक)लगक 'साँझक गाछ'(राजकमलक कथा) बला चबूतरा अनुपस्थित रहल।
'सहरसा-थरबिटिया पैसेंजर'क मिथिलाक विकास जकाँ हुकरि-हुकरि चलब, गोबर सँ संसद भवन केँ ढ़ौरब, बथान पर शेयर बजार चलायब, कोसीक पानि पीयब आ हकरैत जीवन जीयब, एहेन काव्यीकरण थिक, जे कोसी-क्षेत्रक चीत्कार केँ स्वर देलक अछि। सहरसा केँ प्रतीक बना, ओतुक्का जीवनक निरीहताक संवेदनात्मक शब्दचित्र हृदय केँ छूबैत अछि, जखन 'मधेपुरा आ सुपौलक संग गजबे टुकधुम करैत अछि सहरसा'।
कविता मे गाम सबहक नामक घमासान प्रयोग, स्थानीयताक प्रतिशत पार करैत, अतिरेक उत्पन्न करैत अछि। कविताक सार्वजनीनता आ सार्वजनिकता केँ प्रभावित हेबाक बावजूद, सांस्कृतिक स्थानीयता आ उपादान सब, कविता केँ सार्थक बनबैत अछि।
प्रो. मायानन्द मिश्र पर लिखल व्यक्तित्व-आधारित कोसी-क्षेत्रक स्थानीयता-काव्य 'सिरजनहारक माया मे' मायाबाबू केँ, माया मे आनन्द लैत, आ सहरसा केँ महानगरक अपशिष्ट गीजैत, लेखकविहीन होइत,कहल गेल अछि। प्रकारान्तर सँ तकर केन्द्रबिन्दु सहरसे बनल अछि। मुदा सहरसाक सत्य से नहि अछि। सहरसा कहियो लेखकविहीन नहि भेल अछि, भलें कहियो-काल निष्क्रिय भेल हो वा सहरसाक लेखकगण कोनो विशेष अवधि मे सुषुप्त रहल होथि।
'फूल बाबूक गाम'(राजकमल चौधरीक महिषी) मे भारती-मंडन सँ ल' क' आजुक समाजक विकृति, महिषी मे राजकमलक असली (अ)परिचय धरिक सम्बोधन-आख्यान वर्णितभेल अछि। त’ 'महिषी हमर दोसर गामक नाम छी' मे राजकमल, भारती-मंडन, तारामाइक सांस्कृतिक उपादानक संग महिषीक पहिचान जोड़ल गेल अछि। तारा-थानक बलि-प्रथा सँ बहैत शोणितक स्थान पर कारू खिड़हड़िक दूध बहबाक सपना देखब, सांस्कृतिक अन्धविश्वासक शुद्धिकरण थिक। महिषी मे राजकमलक संधान करबाक कवित्त सँ फराक, 'चैनपुर जँ हमर गाम थिक' मे कवि अपन गामेक मानवीकरण आ ग्रामीण अस्तित्ववादक काव्यमय उपस्थापन केलनि अछि।
कोसीक 'कटनियाँ' सन घनघोर आपदाक सब-साला यथार्थक काव्यीकरण, पलायनक दर्दक संग, नीक भेल अछि। अचक्के मे माया बाबूक गाम 'बनैनियाँ' कटनियाँ मे निपत्ता भ' जाइत छै आ वसात गुम्मीए लधने रहि जाइत अछि। स्थानीयता- काव्यक अइ श्रृंखला मे सघन स्थानीयताक नामकरणक संग, संस्कृति-तत्वक विवरण, काव्यात्मक अभिव्यक्तिक संग त’ आयल अछि, जाहि मे व्यंग्यक अन्डरटोन सेहो अछि आ प्रश्नाकुलता त’ अछिए !
प्रश्नाकुलता त’ स्थानीयता-काव्यक प्राणतत्व होइतहि अछि, मुदा काव्यक प्राणतत्व केँ माँस-मज्जा आ शरीरो चाही। ताहि कलात्मक काव्य-सौष्ठव पर, स्थानीयताक जोश मे, कतेक ध्यान गेलनि कविक, से त’ देखले जेतनि। ओना अरुणाभ अपन 'लोकल काव्य' मे राजनैतिक -सामाजिक चेतनाक संग, सांस्कृतिक चेतनाक नीक प्रतिशतक अन्तर्गुंफन क' सकलाह अछि। से हमर 'कोसी घाटी सभ्यता' आ 'प्रलय रहस्य'क उपरांत, कविता मे जमि क' अरुणाभ सौरभ अथवा अजिते आजाद केलनि अछि, एखन धरिक प्रकाशित काव्य-सूची मे।
ओना, कनेर (कनैलक फूल) कविता सुस्पष्ट अछि, जे हिनका काव्यक अभिधा, लक्षणा आ व्यंजनाक पूर्ण ज्ञान छनि। मुदा की 'पूर्ण' अभिधा मे काव्य रचब संभव आ उचित अछि? तखन काव्य आ गद्य मे अन्तरे की रहत? से दुर्घटना हिनक संग्रहक अनेक कविता मे भेल अछि, जे अभिधाक प्रतिशत सत्तरि-पचहत्तरि सँ बेसी भ' जेबाक कारणे, वर्णन-विवरण-प्रधान, वक्तव्य-प्रधान, भ' गेल अछि, जाहि मे कवित्त आ काव्यकरण केँ आर बढ़ाओल जा सकैत छल। जेना 'तों एक्केटा गोली सँ नहि मरि सकै छें दोस' एहेन कथाकाव्य थिक, जाहि मे कथा अछि, काव्य नहि,जखनकि कविताक प्रारूप मे त’ प्रस्तुत भेले अछि। 'मोन पाड़ि काटैत जाड़क बिसबिस्सी-1' मे शीर्षक मे त’ कविता अछि, मुदा कविता मे वक्तव्य-वर्णन अछि।
असल मे, हिनकर कविता मे, अभिधाक माध्यमे कविताक जनसामान्यीकरणक प्रयास होइत अछि, जे हिनकर 'वैचारिकता आ रणनीतिक अनुकूल' त’ सय प्रतिशत अछि, मुदा काव्यकरण त’ कविताक सर्वाधिक महत्वपूर्ण प्राणतत्व थिक। वस्तुत: हिनकर कविता हिनकर कविक सामाजिक संघर्षक औजार थिक। तें ई अपन कविताक 'जनवादीकरण' जानि-बूझिक' करैत छथि। जेना 'आब मंगली कहिया गेतइ गीत' मे थोड़ेक आर कविता गहल जा सकैत छल। 'अन्नदाता' मे परिस्थितिक वर्णन किछु बेसीए भ' गेल अछि। 'दुखिया दास कबीर' संवेदना सृजित करितो, अति-विस्तारित भ' गेल। 'गरीब-रथ केर शीशा पर मारल पाथर' कथाकाव्यक 'प्लॉटे' जकाँ रहि गेल। 'दू पाटनक बीच' मे सेहो वर्णनाधिक्य त’ भइये गेल अछि। यद्यपि अभिधात्मक अभिव्यक्तिक आधिक्यक एकटा फायदा सेहो होइत छै। हिनकर कवि केँ संप्रेषणक समस्या शून्य अछि आ हिनकर कविताक संप्रेषणक प्रतिशत सयक-सय अछि।
माटि परहक भाखा, कोसी-क्षेत्रक टोन, कोसी-क्षेत्रीय शब्दक सौन्दर्य सँ भरल-पुरल जनभाखाकेँ, हिनकर कविता केँ, चेतना-सम्पन्न आ सजग स्वरूप प्रदान केलक अछि। संगहि, 'कविता-संस्कृति'क लय मे त’, वैचारिक रुपें अछिये हिनकर कविता सब। मुदा ताहि मे वैचारिक सजगता जकाँ, काव्यकरण-प्रक्रिया आ काव्यतत्वक सजगता, 'सजग कविता अभियान' लेल, अपेक्षित त’ अछिये।
तहिना जरूरी अछि, सजग कविता मे शैल्पिक सजगता। नवकविताक वर्त्तमान स्थापित शिल्प सेहो आब पारंपरिक भ' गेल अछि। हिनकर खाँटी जमीनी कोसी-क्षेत्रीय मैथिली टोन आ कविताक भाखा 'गद्यात्मक काव्यशिल्प' लेल उपयुक्त अछि, जँ काव्य-प्रतिशत बढ़ाक', काव्य-विस्तार नियंत्रित कयल जा सकय। हिनका मे सजग चेतनाक संग 'निधोखपन' सेहो अछि। देसी कविता मे, बेसी कविता आनिक', गद्यात्मक स्वरूप प्रदानक' आजुक कवि जनकवि बनि सकैत छथि। हिनकर 'तें किछु आर' निधोख बनिक' आयल अछि, जकर बोली कतहु अतराइत नहि अछि। कविताक अइ जनपक्षीय संस्करणक सार्थकता आ प्रासंगिकता त’ असंदिग्ध अछिये।
अरुणाभ सौरभक तेसर मैथिली काव्यपोथी मे उपर्युक्त सब अपेक्षा-पूर्त्ति संभव अछि। ओ अपनो, संभावना सँ डगडग करैत आलोचना-सर्जक छथि। ओ समय, परिस्थिति, देस-दशा, समाजक अभगदशा आ विकृति-विडंबनाक सम्यक् मूल्यांकनकर्त्ता/आलोचक बनिक' अपन कविता सब मे एलाह अछि।
कविताक कोसी-क्षेत्र मे, कोनो कविक एतेक बेसी भ्रमण, एहि संग्रह केँ कोसी-क्षेत्रक एकटा सजग आ प्रतिरोधी साहित्यिक प्रतिनिधि बनाक' ठाढ़ केलक अछि।
समीक्षित कृति : 'तें किछु आर' (कविता-संग्रह)
कवि: अरुणाभ सौरभ
प्रकाशक: नवारम्भ
प्रकाशक: नवारम्भ
साहित्य-संस्कृति आ समाजक इतिहास ओ वर्तमानक गम्भीर अध्ययन, जिनगीक विशद अनुभव, चौंचक विवेक-सम्मत ओ प्रगतिशील दृष्टि-बोध एवं फरिछायल वैचारिकता सँ जाहि कोटिक लेखक बनैत छैक, से छथि रमेश। मैथिली साहित्य मे पछिला सदीक आठम दशकक आमद एहि बहु-विधावादी लेखकक यू.एस.पी. छन्हि - हिनक प्रयोगधर्मिता। हिनक गजल होनि, कविता होनि वा कि कथा, कथ्य, शिल्प-शैली आ भाषा सभ स्तर पर ई नव-प्रयोग करबाक चुनौती आ जोखिम लैत रहलाह अछि। नवतूरक लेखन पर धुरझार समीक्षा लिखनिहार एहि विधाक ई विरल लेखक छथि। एखन धरि हिनक जमा पन्द्रह गोट मूल-पोथी प्रकाशित छनि, जाहि मे गजल संग्रह (नागफेनी), कविता संग्रह (संगोर, कोसी-घाटी सभ्यता, पाथर पर दूभि, काव्यद्वीपक ओहि पार, कविता-समय), गद्य-कविता संग्रह (समवेत स्वरक आगू), दीर्घ-कविता संग्रह (यथास्थितिक बादक लेल), कथा संग्रह (समाँग, समानान्तर, दखल, समकालीन नाटक, कथा-समय) आ समीक्षा संग्रह (प्रतिक्रिया, निकती) सभ अछि। हिनक सम्पादन-सहयोग मे सेहो विभिन्न विधाक पाँच गोट पोथी प्रकाशित अछि। हिनक दू गोट कविता संग्रहक हिन्दी-अनुवाद प्रकाशित भेल अछि। डॉ. इन्द्रकांत झा सम्मान (विद्यापति सेवा संस्थान, दरभंगा), तिरहुत साहित्य सम्मान (मिथिला सांस्कृतिक परिषद, हैदराबाद) आ मिथिला जनचेतना सम्मान (मिथिला लेखक संघ, दरभंगा) सँ सम्मानित लेखक रमेश सम्प्रति दरभंगा मे रहैत छथि । हिनका सँ +91-7352997069 पर सम्पर्क कयल जा सकैछ ।


text:
समस्तीपुर, पूर्णिया आ छपरा कए भेटल सनेस अमेटी खोलत बिहटा मे निजी यूनिवर्सिटी
पटना। राज्य सरकार दीपावली आ काली पूजा क मौका पर राज्य क छात्र लोकनि कए कईटा नव संस्थान क सनेस देलक अछि। निजी विश्वविद्यालय आ मेडिकल कॉलेज लेल सरकार आइ मंजूरी द देलक। बुधदिन राज्य कैबिनेट क भेल बैसार मे कुल 27टा प्रस्ताव कए मंजूरी देल गेल। सरकार सारण (छपरा), समस्तीपुर आ पूर्णिया जिला मे नव मेडिकल कॉलेज खोलबा क मंजूरी द देलक। एहि मेडिकल कॉलेज क निर्माण 12वीं पंचवर्षीय योजना क तहत कैल जायत। एकर निर्माण क लेल केंद्र सरकार क संग मेमोरंडम आफ अंडरस्टैंडिंग पर हस्ताक्षर कैल जाएत। प्रस्ताव क अनुसार निर्माण मे 75 फीसदी राशि केंद्र देत, बाकी 25 फीसदी राज्य स होएत। एकर अलावा राज्य क पहिल निजी विश्वविद्यालय क स्थाापना लेल सरकार आखिरकार अमीटी कए आशय पत्र निर्गत करेबाक मंजूरी द देलक अछि। पटना जिला क बिहटा मे अमीटी निजी क्षेत्र क पहिल विश्व विद्यालय खोलत। बिहार मे उच्च शिक्षा क क्षेत्र मे एकरा क्रांतिकारी बदलाव क रूप मे देखल जा रहल अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
नई दिल्ली । आईआईटी संस्थान मे दाखिला क लेल होइवाला प्रवेश परीक्षा मे बदलाव क तैयारी भ रहल अछि। नव सिस्टम क तहत 12वीं क्लास क 70 फीसदी अंक आ एकटा एप्टिट्यूड टेस्ट क आधार पर कटऑफ लिस्ट बनत जेकर बाद मात्र 40 हजार छात्र परीक्षा द सकताह। जखनकि एखन आईआईटी संयुक्त प्रवेश परीक्षा मे 4 लाख स बेसी छात्र शामिल होइत छथि। दाखिलाक लेल अपनाउल गेल मौजूदा प्रवेश परीक्षा मे बदलाव क लेल मानव संसाधन विकास मंत्रालय नव मसौदा तैयार केलक अछि। मानव संसाधन विकास मंत्रालय क एहि कदम कए कोचिंग प्रणाली पर अंकुश लगेबा लेल क्रांतिकारी कदम मानल जा रहल अछि,मुदा एहि स सबस बेसी घाटा उत्तरप्रदेश आ बिहारक छात्र कए भ सकैत अछि।
आईआईटी खडग़पुर क डायरेक्टर दामोदर आचार्य क अगुवाई मे बनल पैनल क एहि रिपोर्ट पर सवाल सेहो ठार भ रहल अछि। पटना मे सुपर-30 संस्थान चलौनिहार आनंद मानैत छथि जे अगर इ सिफारिश लागू भेल त यूपी आ बिहार क छात्रों पर एकर ख्राब असर पड़त। किया कि एहि ठामक बोर्ड अंग्रेजी माध्यम वाला बोर्ड क तुलना मे 12वीं मे बेसी अंक आनब काफी मुश्किल अछि।
पैनल क रिपोर्ट क मुताबिक आईआईटी संयुक्त परीक्षा मे बैसनिहार छात्र कए पहिने द तय करबाक अछि जे ओ विज्ञान आ इंजीनियरिंग क कौन शाखा आ कौन संस्थान मे दाखिला चाहैत अछि। पैनल क इ सिफारिश भले छात्र कए 12वीं क्लास मे बेहतर नतीजा अनबा लेल प्रेरित क सकैत अछि, मुदा एहि स कोचिंग संस्थान पर लगाम लागत इ कहब मुश्किल अछि। हां, बिहारक छात्र कए एकटा आओर बाधा कए पार करबाक चुनौति जरूर भेट गेल अछि।


text:
देशी बिलाड़
मिथिलाञ्चल मे आयल छलाह एक नव अंचल अधिकारी। वितरण केने छलाह गरीबमे, बहुतोँ धोती सारी। किछु जमीन श्रीमानक श्रेयसँ एक भूमिहीनकेँ भेटल छल। खाकऽ दीनताक धऽल बेचारे, छलाह समाजक कृषक सफल।
श्री मान् अंचल अधिकारी एक कट्ठा जमीन दू भूमिहीन मे वितरण कएने छलाह, परञ्च दुनू भूमिहीनकेँ ओतबँहि जमीन मे दस-दस कट्ठा कऽ देने छलाह। ई भूल नञि, महा भूल भेल छल। भूमिहीन केँ नाम राम परीक्षण, राम लोचनन छलनि।
राम लोचन बेचारे भूमिहीन और प्रचण्ड दीन छलाह, परञ्च राम परीक्षण बेटा सबहक प्रसादे भूमिहीन रहितँहु दीन नञि छला। अंचल कार्यालयसँ दुनू जन केँ जमीनक पर्चा (दान पत्र) भेटल छलनि। दुनू जन पर्चा लए घर जा रहल छलाह। राम परीक्षण तीव्र चालिमे चलैत घर एलाह, परञ्च राम लोचन शरीरसँ कमजोर छलाह। हुनक चालि तेज नञि छलन्हि। ओ नहुँ-नहुँ चलैत अपन वार्षिक योजना दिमागमे तैयार करैत आबि रहल छलाह। बाटमे रामलोचन अपन कल्पनाकेँ स्वर बद्ध करैत चलि रहल छलाह।
हुनक स्वर-
लय कऽ पर्चा गीत गबैत,
गृह नगर कयलनि प्रस्थ्ज्ञान।
आबो कि हम रहब अनारी,
देत समाज पंचक स्थान।
तामि कोरि कऽ मरूआ रोपब,
करब गरीबी मे गुजरान।
पाकत मरूआ काटब तकरा
रोपब हम पुनि ओतिमे धान।
घर मे किछुओ खर्चा नञि छल,
नञि तँ करितौँ कन्या दान।
आगा साल ई भार उतारब,
जँ किछुओ भेल मरूआ धान।
कथाकारक स्वर-
बान्हैत वेश मनोरथक पुल,
निज गृह नगर मे एलाह।
हाल सुना सब प्राण प्रिया केँ,
अबितँहि ओ अलसयलाह।
कछ-मछ करैत राति बितौलन्हि,
भोरे लेलन्हि कोदारि।
हमरा लेल किछु जलखई आनब,
घरक काज सम्हारि।
भोरे रामलोचन कोदारि लऽ खेत दिश बिदाह भेलाह तखन हुनक स्वर छलन्हि-
बेचब बकरी छोड़ब नोकरी,
महुँ होयब सफल किसान।
बेटज्ञ केँ इसकूल भेजब हम,
घर मे जे छल महा अकान।
राम लोचन अपन कल्पना केँ स्वर बद्ध करैत खेतपर एलाह। खेत केँ तमनाय आरम्भ केलन्हि। राम परीक्षण हुनका दूरेँ सँ देखि, खेत दिश दौड़लाह आओर बजलाह- ई खेत तँ हमर अछि, सरकार हमर पर्चा देने अछि। तोरा की नञि बुझल छऽ? सङे तँ गेल रहऽ।
राम लोचन बजलाह- एहि खेतक पर्चा हमरो भेटल अछि।
राम परीक्षण गरजि उठलाह- नञि खेत पर तोहर कोनो अधिकार नञि छऽ।
राम लोचन आ राम परीक्षण दुनू केँ कहब यर्थाथ छल, परञ्च झगड़ा तँ अंचल अधिकारी लगौने छलाह। राम लोचन बेचारे घर चलि एलाह। खेत पर घटल घटना अपन प्राण प्रिया केँ सुनौलन्हि। हुनक प्राण प्रिया खेत परहक घटना सुनि कँ बहुत दु:खी भेलीह, परञ्च एकर तत्-काल कोनो उपाय नञि छल। राम लोचन पर्चा लय विदाह भेलाह अंचल कार्यालय। अंचल कार्यालय आबि अंचल अधिकारी सँ कहलनि-
अपने ऋृण सँ ऋृणि रहब
हम यौ अंचल अधिाकरी।
अपनेक द्वारा वितरित पर्चा मे
हम एक पर्चाधारी।
एकहिं जमीन के दू टा पर्चा
दू गरीब केँ देलहुँ।
हमरा सब तँ मुर्ख कहाबी
अपने ई की केलहुँ।
पुनि-पुनि करब एकहि हम विनती,
दीनक काज सुधारू।
दीर्घ भुल अपने कोना केलहुँ,
तकरो कनि विचारू।
अंचल अधिकारी राम लोचन दिश तकैत बजलाह- “तुम कल आओ।”
राम लोचन काल्हि पुन: एलाह, हाकिम सँ भेंट केलन्हि।
हाकिम पुन: वैह बात- “कल आना।”
राम लोचन काल्हियो एलाह, हुनका देखि कऽ हाकिम बजलाह- “तुम फिर आ गए। आज कुछ जरूरी काम में लगें हैं, कल आओ।”
“कम आना, कल आओ।” केँ पर्दा मे रहस्य छल। अंचल अधिकारी किछु द्रव्य चाहि रहल छलाह। हाकिम राम लोचन सँ काग भाषा मे द्रव्य याचना करै छलथिन्ह, परञ्च राम लोचन नञि बुझि पबैत छलथिन्ह। हाकिम केँ अपन आंतरिक ध्येय छलन्हि- “अगर राम लोचन अपने बॉंहु बल से जमीन खरीदता तो कम-से-कम पन्द्रह-बीस हजार व्यय करना पड़ता, लेकिन हमें क्या दिया है?”
“कम-से-कम दस कट्ठा जमीन के लिए प्रतिकट्ठा एक सौ रूपया दें।”
रम लोचन काल्हि अंचल कार्यालय एलाह, परञ्च कार्यालय सँ हाकम नदारद छलाह। राम लोचन दु:खी भेल घर गेलाह।
काल्हि पुन: राम लोचन एक बेरि फेरि अंचल कार्यालय एलाह। संयोग बस हाकिम कार्यालय मे छलाह, किछु सफेद पोश संगे लेन-देन केँ हिसाब मे लीन छलथि। राम लोचन हाकिम सँ आबि कहलथि-
मरि-कटि जायब हम दुनू जन,
केँ जमीन उपजायत।
मरि-कटि जाय जँ परम धाम,
उपजा सब केँ खायत।
आशय अपनेक अछि महान,
कहबैत अंचल अधिकारी।
बोनि छोरि प्रतिदिन आबी तँ,
बेचब लोटा थारी।
हाकिम बजलाह “मुझे न फुर्सत, कल को फिर तुम आना। कार्यालय प्रथम प्रवेश शुल्क मे, लाना कुछ नजराना। ”
राम लोचन केँ आब कनि आशा भेलनि, काल्हि आबि कार्यालय मे प्रवेश केलथि। हिनका देख हाकिम बिगड़ि कऽ बजलाह, “जाओ बाहर बैठो मुझे फुर्सत नहीं है।”
एहि आबा जाही मे कार्यालयकेँ निर्जज्ज लिपिक गण किछु पाइ ऐंठ लेलथि। राम लोचन लिपिक समक्ष गेलाह, अपन दु:खनामा सुनौलन्हि।
एक लिपिक बजलाह, हाकिम काज नञि करतऽ, चलि जाह मधुबनी, डी.सी.एल.आर. सँ भेंट करऽ (भूमि सुधार पदाधिकारी)।
दोसर लिपिक सेहो बात केँ सम्पुष्टि करकैत कहलथिन्ह-
डी.सी.एल.आर. छथि हाकिम एकटा मधुबनी मे बैठल।
दु:खिया सबकेँ दु:ख सुनै छथि,
नञि छथि कनियो ऐंठल।
राम लोचन अंचल अधिकारी केँ अवाच्य कथा कहैत मधुबनी प्रस्थान केलथि।
बिनोवा परिवहन मे भ्य सवार,
ओ आबि गेलाह मधुबनी।
भुख सँ देह भेल छल जर्जर,
सङ मे नञि चौबन्नी।
राम लोचन पद यात्रा करैत मधुबनी पहुँचलाह। लिपिक केँ सिखाओल बात, डी.सी.एल.आर. शब्द बेचारे बिसरि गेलाह। तामसे अपन केस नोंचलन्हि, नाक पर हाथ देलाह, परञ्च लिपिक केँ सिखाओल बात पुन: स्मरण मे नञि आनि सकलाह। थकमका कऽ बैसि गेलाह, बहुत पछतावा भेलन्हि। बहुत दिमाग मे मन्थन केलाक बाद हुनका मनमे भेलन्हि, सायद ओ हमरा देशी विलाड़ कहने छलाह। मन खुब हरिअर भऽ गेलन्हि। पुर्ण आस्वस्त भेलाह, जे ओ हमरा निश्चित रूपें देशी विलाड़े कहने छलथि। राम लोचन मने मन पुन: कहलनि- ठीक! ठीक! हँ-हँ देशी विलाड़।
एक ब्रासलेट धोती वाला सँ राम लोचन अपन दीन स्वर मे पुछलनि, हाकिम देशी विलाड़ साहिब केँ ऑपिस कतऽ छन्हि?
ओ ब्रासलेट धोती वाला हिनका दिश ताकि मने-मन किछु कहि चलि देलथि।
आगा जाय दोसरो सँ पुछलन्हि केओ देशी विलाड़क ऑफिस नञि बता सकलथि। वास्तव मे भेटबोक नञि चाही।
किछु आगु बढ़ि समाहरनालय समक्ष आबि ठाढ़ भेलाह, देखै छथि जे एक अपचेष्ट नेता पान लगठैत, ढेकरैत, गॉंधी वस्त्र लगौने समाहरनालय द्वार सँ वाहर आबि रहल छथि जिनक वेश-भूषा साक्षात गॉंधी जी सदृश, परञ्च धोती कुर्ता पर ठाम-ठाम पानक पीक पड़ल छलन्हि।
पहिर कऽ कारी चश्मा नेता,
दिन केँ राति बनौने।
द्वार सँ बाहर आबि रहल छलाह,
अपन ऑंखि अन्हरौने।
राम लोचन नेता सँ करूण स्वर मे गरीबी राखि कहलन्हि, सरकार हम नञि देशी विलाड़ साहिब केँ ऑफिस जाय चाहैत छी, कने कष्ट कऽ केँ देखा देल जाय।
नेता जी ऑंखि गुम्हरैत बजलाह-
“कहॉं जाना है?”
राम लोचन कहलथि- सरकार देशी विलाड़ हाकिम सँ किछु काज अछि। नेता- “अरे यार क्या बकता है। सही-सही बोलो।”
राम लोचन ओहि शब्द केँ दोहरा कऽ बजलाह।
नेता आब महान धनचक्कर मे पड़ि गेलाह, आओर राम लोचन सँ कहलन्हि-
देशी विलाड़! देशी विलाड़! कहॉं छन्हि हुनक ऑपिस।
नेता एहि बेर आओर फेर मे पड़ि गेलाह, आओर तामसे ऑंखि लाल करैत बजलाह- “कहॉं जाना है? एस.पी. साहब के पास?”
राम लोचन- नञि सरकार।
नेता- “डी.एम. के पास जाओगे क्या?”
राम लोचन- नञि यौ सरकार।
नेता- “तब कहॉं जाओगे एस.डी.ओ. के पास?”
राम लोचन- नञि हाकिम।
नेता- “आखिर तुम्हें काम क्या है?”
राम लोचन सबटा कहि सुनौलन्हि।
नेता-
परम अनारी महा मुर्ख हो,
पढ़ना लिखना सीखो।
दुनिया विकास किया है कितना,
विश्व क्षितीज पर देखो।
नेता- तुम्हारा कम डी.सी.एल.आर. करेंगे।
राम लोचन- ठीक! ठीक! अपने जे बजलहुँ अछि हाकिम, सैह तँ हमरो कहब थीक। मुँहक दॉंत टुटल अछि सबटा, दीनक बाजब नञि अछि नीक।
नेता-देखते हो, वह जो गेट पर एक आदमी बैठा है, उसी के भीतर डी.सी.एल.आर....।
राम लोचन कार्यालय द्वारा समक्ष गेलाह। द्वारपाल सँ पुछलन्हि, हाकिम हमरा बाजऽ नञि अबैत अछि, देशी विलाड़ साहिब एहि मे छथि।
द्वारपाल- भागो यहॉं से बेहुदा नहीं तो...।
हाकिम भीतर बैठल छलाह, किछु कागजात पर ध्यान छलन्हि परञ्च अपन द्वारपाल केँ कड़कल आवाज सुनि गेलाह, द्वारापाल केँ बजा कऽ पुछलन्हि-
“कौन आया था, क्यों भगा दिया?”
द्वारपाल- “सर देहाती आदमी थ्ज्ञा, बोलने नहीं आता है।”
डी.सी.एल.आर.- “इसका क्या मतलब? पढ़ा लिखा नहीं होगा, बोलने नहीं आता होगा। बुलाओ उसे कोई काम होगा।”
द्वारापाल राम लोचन केँ जोर सँ कहलन्हि- “ए जी सुनो इधर।”
राम लोचन डेराइत एलाह द्वारपाल केँ प्रणाम केलथिन्ह। द्वारपाल- “भीतर जाओ साहब बुलाते हैं।”
राम लोचन भीतर गेलाह, हाकिम केँ प्रणाम केलथि।
हाकिम- “कहॉं आया था?”
राम लोचन- हाकिम देशी विलाड़ साहिब सँ भेंट करबाक छल, किछु काज अछि, अपने थिकहुँ- देशी विलाड़ साहिब?
डी.सी.एल.आर.- “देखें कागजात क्या काम है?”
हाकिम कागज केँ तजबीज केलन्हि, एहि बीच राम लोचन अपन सब दु:खरा हाकिम केँ सुना देलथि।
राम लेाचनक कार्य केँ देखि हाकिम बजलाह- “काम तुम्हारा हम कर देते हैं। थोड़ा देर बाहर बैठो।”
राम लोचन बाहर आबि बैठ गेलाह। कार्य भेलाक बाद हाकिम पुन: राम लोचन केँ बजौलथिन्ह। राम लोचन भीतर गेलाह।
हाकिम- “तुम्हरा सभी काम हम कर दिये हैं, अब यहॉं आने कि जरूरत नहीं है बॉंकि सब कार्य तुम्हारा अंचल अधिकारी कर देंगे। यहॉं कभी मत आना।”
राम लोचन केँ हाकिम किछु कागजात देलथि। राम लोचन कागजात लऽ अंचल कार्यालय एलाह आओर सबटा कागजात अंचल अधिकारी समक्ष पसारि देलन्हि। डी.सी.एल.आर. केँ हस्ताक्षर आओर अनुसंशा देखि अंचल अधिकारी भय सँ सब कार्य शीघ्रहि सम्पादन कऽ देलथि। राम लेाचन कागज लऽ घर एलाह आओर जीमन दखल केलन्हि।
कथाकार
बद्री नाथ राय ‘अमात्य’
ग्रा.+पो. – करमौली
जिला- मधुबनी।
(बिहार)


text:
नवका- पुरनका लेख सर्च करु...
हकार: रविदिन दिल्ली मे मधुश्रावणीक आयोजन
दिल्ली मे मिथिलाक मधुश्रावणीक आयोजन रविदिन, 5 अगस्त 2018 क 20 कॉपरनिकस लेन, मंडी हाउस पर भऽ रहल अछि. एहि मधुश्रावणीक आयोजन अखिल भारतीय मिथिला संघ के तरफ सं कएल जा रहल अछि. अहि मे दिल्ली आ एनसीआर सं महिला सब आबि अपन सांस्कृतिक धरोहर, संस्कार, आ परम्परासँ लोकके मिथिलाक महिलाक भूमिकाक जीवंत प्रमाण देतीह.
मधुश्रावणी मिथिलाक स्त्रीगनक पाबनि अछि जे नव विवाहिता तेरह सँ पन्द्रह दिन धरि सावनक कृष्णपक्षक पञ्चमी दिन सँ करैत छथि। पति-पत्नी, सासु-पुतहु, बुढ़ आ नव, परम्परा आ प्रतिष्ठाक हिसाबे मधुश्रावणी जीबाक कला सिखबैत अछि. इ नेह, सौन्दर्य, समर्पणक पाबनि अछि. पुरुष-प्रकृति, लोक-शास्त्र, संस्कृति-पर्यावरणक बीच तारतम्य स्थापित करैत अछि. लड़की केँ सुघड़ स्त्री बनबैत अछि. इ पाबनि तीन भागमे बाटल रहैत अछि: प्रथम, अरिपन आ तांत्रिक परंपरासँ पूजास्थलक निर्माण आ नित्य पूजा; दोसर, कथा वाचिका द्वारे प्रतिदिन कथा सुनब; तेसर, अंतिम दिनक पूजा, तत्पश्चात कुमारि अहिबातीक भोजन.
मधुश्रावणीमे लोक आ शास्त्र, पुरुष आ प्रकृति, प्रकृति केर अवयव जेना पानि, नदी, पोखरि, गाछ, फूल-फल; जीव-जंतु, साँप, कीड़ा, धरती-अकास, आदिक बीच कोना साम्य बनबैत सबहक संगे कोना जीबी तकर व्यावहारिक शिक्षा देल जाइत छैक. कोना स्थानीयता केँ सम्मान करैत समग्रताक भावकेँ स्वीकार करी, से शिक्षा देल जाइत छैक. शिक्षा क्लास रूमसँ अधिक ओपेन थिएटर जकाँ परिवेशमे होइत छैक. अतय एक अनुभवी कथा वाचिका अपन कथाकेँ ज्ञानसँ आ कहबाक शैलीसँ लड़की सभकेँ कथाकेँ खोइंछा छोड़ा सुनबैत रहैत छथि. जखन ओ कथा वाचिका कथा कहैत छथिन तऽ ओ हरेक पात्रकेँ अपनामे समाहित कऽ लैत छथिन. कथा वाचिकाक संग-संग नाट्य विधाक माजल कलाकार बनि जाइत छथि. कथाक प्लोटिंगके आ स्थानक अनुरूप अन्य भाषाक प्रयोग, गीत-कवित्तक प्रयोग सेहो कथा मे होइत रहैत छैक. कथा वाचिका असगरे सब बात अभिनय संग संप्रेषित करबाक असीम क्षमता रखैत छथि. अभिनय केर पराकाष्ठा एहिमे देखल जा सकैत अछि. ई एक एहेन स्टेज होइत छैक जाहिमे स्त्री, पुरुख, देवता, दानव, जीव-जंतु, सबहक भूमिका मात्र एक कलाकारकेँ करय पड़ैत छैक – वैह एक्टर, वैह डायरेक्टर. बीचमे कोनो ब्रेक नहि. हरेक कथा वाचिका अपन दायित्व केर पालन उत्कृष्ठतासँ करैत छथि. अतेक प्रभावी ढंगसँ जे, जे पबनौतिन छथि से तऽ कथा सुनबाक हेतु बैसते छथि हुनका संगे आनो स्त्रीगन सब सुनैत रहैत छथि. कनियाँ चुपचाप एक गंभीर शिष्या जकाँ कथा वाचिकाकेँ हरेक शब्दकेँ ज्ञानरूपी अमृतक एक-एक बूंद मानि पिबैत रहैत छथि.
पूजामे संस्कृत आ मैथिलीक मिश्रित शब्द आ मन्त्र भेटैत छैक यद्यपि पण्डित जीकेँ कोनो भूमिका एहिमे नहि रहैत छनि.
अखिल भारतीय मिथिला संघ संस्थाक अध्यक्ष श्री विजय चन्द्र झा जीक कहब छनि: “दिल्ली आ अगल-बगलमे चालीस लाख मैथिल रहैत छथि. हमर सबहक इ कर्तव्य बनैत अछि जे हुनका सबके अपन संस्कृति, संस्कार, पाबनि-तिहार आ ओकर संरक्षण आ संवर्धनमे मैथिलानीक भूमिकासँ लोक अवगत होथि.” यएह बात सभके ध्यानमे रखैत दिल्लीक इतिहासमे कतौ अहि तरहक विशाल आयोजन भऽ रहल अछि.
स्थान-
20 कॉपरनिकस लेन, मंडी हाउस, नई दिल्ली
ई मंडी हाउस मेट्रो स्टेशन के पास अछि. 20 कॉपरनिकस लेन बीजेपी एमपी प्रभात जीक सरकारी आवास छनि, मुदा ओ एहि जगह के मिथिला सं जुड़ल काज लेल समर्पित क देने छथिन्ह. 20 कॉपरनिकस लेन दूरदर्शन (डीडी) दफ्तर के सामने गली मे अछि।
मधुश्रावणी मिथिलाक स्त्रीगनक पाबनि अछि जे नव विवाहिता तेरह सँ पन्द्रह दिन धरि सावनक कृष्णपक्षक पञ्चमी दिन सँ करैत छथि। पति-पत्नी, सासु-पुतहु, बुढ़ आ नव, परम्परा आ प्रतिष्ठाक हिसाबे मधुश्रावणी जीबाक कला सिखबैत अछि. इ नेह, सौन्दर्य, समर्पणक पाबनि अछि. पुरुष-प्रकृति, लोक-शास्त्र, संस्कृति-पर्यावरणक बीच तारतम्य स्थापित करैत अछि. लड़की केँ सुघड़ स्त्री बनबैत अछि. इ पाबनि तीन भागमे बाटल रहैत अछि: प्रथम, अरिपन आ तांत्रिक परंपरासँ पूजास्थलक निर्माण आ नित्य पूजा; दोसर, कथा वाचिका द्वारे प्रतिदिन कथा सुनब; तेसर, अंतिम दिनक पूजा, तत्पश्चात कुमारि अहिबातीक भोजन.
मधुश्रावणीमे लोक आ शास्त्र, पुरुष आ प्रकृति, प्रकृति केर अवयव जेना पानि, नदी, पोखरि, गाछ, फूल-फल; जीव-जंतु, साँप, कीड़ा, धरती-अकास, आदिक बीच कोना साम्य बनबैत सबहक संगे कोना जीबी तकर व्यावहारिक शिक्षा देल जाइत छैक. कोना स्थानीयता केँ सम्मान करैत समग्रताक भावकेँ स्वीकार करी, से शिक्षा देल जाइत छैक. शिक्षा क्लास रूमसँ अधिक ओपेन थिएटर जकाँ परिवेशमे होइत छैक. अतय एक अनुभवी कथा वाचिका अपन कथाकेँ ज्ञानसँ आ कहबाक शैलीसँ लड़की सभकेँ कथाकेँ खोइंछा छोड़ा सुनबैत रहैत छथि. जखन ओ कथा वाचिका कथा कहैत छथिन तऽ ओ हरेक पात्रकेँ अपनामे समाहित कऽ लैत छथिन. कथा वाचिकाक संग-संग नाट्य विधाक माजल कलाकार बनि जाइत छथि. कथाक प्लोटिंगके आ स्थानक अनुरूप अन्य भाषाक प्रयोग, गीत-कवित्तक प्रयोग सेहो कथा मे होइत रहैत छैक. कथा वाचिका असगरे सब बात अभिनय संग संप्रेषित करबाक असीम क्षमता रखैत छथि. अभिनय केर पराकाष्ठा एहिमे देखल जा सकैत अछि. ई एक एहेन स्टेज होइत छैक जाहिमे स्त्री, पुरुख, देवता, दानव, जीव-जंतु, सबहक भूमिका मात्र एक कलाकारकेँ करय पड़ैत छैक – वैह एक्टर, वैह डायरेक्टर. बीचमे कोनो ब्रेक नहि. हरेक कथा वाचिका अपन दायित्व केर पालन उत्कृष्ठतासँ करैत छथि. अतेक प्रभावी ढंगसँ जे, जे पबनौतिन छथि से तऽ कथा सुनबाक हेतु बैसते छथि हुनका संगे आनो स्त्रीगन सब सुनैत रहैत छथि. कनियाँ चुपचाप एक गंभीर शिष्या जकाँ कथा वाचिकाकेँ हरेक शब्दकेँ ज्ञानरूपी अमृतक एक-एक बूंद मानि पिबैत रहैत छथि.
पूजामे संस्कृत आ मैथिलीक मिश्रित शब्द आ मन्त्र भेटैत छैक यद्यपि पण्डित जीकेँ कोनो भूमिका एहिमे नहि रहैत छनि.
अखिल भारतीय मिथिला संघ संस्थाक अध्यक्ष श्री विजय चन्द्र झा जीक कहब छनि: “दिल्ली आ अगल-बगलमे चालीस लाख मैथिल रहैत छथि. हमर सबहक इ कर्तव्य बनैत अछि जे हुनका सबके अपन संस्कृति, संस्कार, पाबनि-तिहार आ ओकर संरक्षण आ संवर्धनमे मैथिलानीक भूमिकासँ लोक अवगत होथि.” यएह बात सभके ध्यानमे रखैत दिल्लीक इतिहासमे कतौ अहि तरहक विशाल आयोजन भऽ रहल अछि.
स्थान-
20 कॉपरनिकस लेन, मंडी हाउस, नई दिल्ली
ई मंडी हाउस मेट्रो स्टेशन के पास अछि. 20 कॉपरनिकस लेन बीजेपी एमपी प्रभात जीक सरकारी आवास छनि, मुदा ओ एहि जगह के मिथिला सं जुड़ल काज लेल समर्पित क देने छथिन्ह. 20 कॉपरनिकस लेन दूरदर्शन (डीडी) दफ्तर के सामने गली मे अछि।
सदस्यता लें टिप्पणियाँ भेजें (Atom)


text:
अफगानिस्तान
अफगानिस्तान /æfˈɡæn[invalid input: 'ɨ']stæn/ ( सुनी) (Pashto/Dari: افغانستان, Afġānistān), आधिकारिक रुपमे अफगानिस्तान इस्लामिक गणतन्त्र दक्षिणी मध्य एसियामे अवस्थित एक देश छी, जे चारो दिस सँ जमीन सँ घेरल अछि ।[३] प्रायः एकर गिनती मध्य एसियाक देशसभमे होएत अछि पर देशमे लगातार चलि रहल सङ्घर्षसभक कारण एकरा कहियो मध्य पूर्व त कहियो दक्षिण एसिया सँ जोडि देनए छल । एकर पूर्वमे पाकिस्तान, उत्तर पूर्वमे भारत तथा चीन, उत्तरमे ताजिकिस्तान, कजाख्स्तान तथा तुर्कमेनिस्तान तथा पश्चिममे ईरान अछि ।
इतिहाससंपादित करें
जनसङ्ख्यासंपादित करें
भूगोलसंपादित करें
सन्दर्भ सामग्रीसभसंपादित करें
- ↑ Central Statistics Organization of Afghanistan: Statistical Yearbook 2012–2013: Area and administrative Population सङ्ग्रहित १७ दिसम्बर २०१५ वेब्याक मेसिनमे ।
- ↑ "Afghanistan", International Monetary Fund, अन्तिम पहुँच २६ अप्रैल २०१४।
- ↑ "Afghanistan", The World Factbook, CIA, अन्तिम पहुँच ५ सितम्बर २०१५।
बाह्य जडीसभसंपादित करें
अफगानिस्तानक सम्बन्धमे विकिपिडियाक भातृ योजनासभमे ताकी:


text:
एहि गोष्ठी मे मैथिली पत्र-पत्रिका-पोथी आदिक उपलब्धता लेल एकटा स्थान निहित कैल गेल अछि- एलएन मिडिया नेटवर्क, एमबी-57बी, गली नंबर-२, मैलोरंग
बिल्डिंग, शकरपुर, अग्रवाल भवन के पास, नई दिल्ली. (नजदीकी मेट्रो स्टेशन- निर्माण विहार)
मैथिली साहित्य महासभाक स्थापना बाद ई पहिल बैसार छल.
दिल्ली मे रहय वाला 30 लाख सं ऊपर मैथिल जनमानस के अपन भाषाक पोथी आ पत्र-पत्रिका उपलब्ध होए ई निर्णय हितेंद्र कुमार गुप्ता,अमर नाथ झा आ संजीव सिन्हा जीक प्रयास सं संभव भेल.
सब व्यवस्था बनि गेल अछि. अगर अहां पत्र-पत्रिका आ पोथी केर प्रकाशन करय छी. आ फेर अहांक अपन पोथीक प्रकाशन भेल अछि तं अहां अपन पत्रिका आ पोथी एहिठाम पठा सकय छी.
अहां अपन पत्र-पत्रिका आ पोथी एहि पता पर पठा सकय छी-
एलएन मीडिया नेटवर्क,
एमबी-57 बी, गली नं-2, मैलोरंग बिल्डिंग,
शकरपुर, अग्रवाल भवन के पास,
नईदिल्ली- 110092,
नजदीकी मेट्रो स्टेशन निर्माण विहार.
एहिठाम पत्र-पत्रिका आ पोथीक स्टॉक भs गेलाह के बाद अहां सभ के सूचित क देल जाएत. उम्मीद अछि एहि मास के आखिर तक पत्र-पत्रिका आ पोथीक स्टॉक बनि जाएत.
अगर अहां सभ के पास मैथिलीक पत्रिका आ किताब अछि तं एहि ठाम गिफ्ट सेहो क सकय छी. अमित चौधरी जी एहि केंद्र मे पोथी राखय लेल एकटा अलमारी देबय के घोषणा कएलखिन्ह.
हितेंद्र कुमार गुप्ता, अमरनाथ झा, संजीव सिन्हा, अमित चौधरी, संजय नागदह, रमानाथ झा, मनीष झा बौआभाई, हेमंत झा,सतीश वर्मा सहित अनेको अभियानी लोकनिक संयुक्त योगदान सं बैसार पूरा कैल गेल. गोष्ठी मे तय भेल जे आब मासक आखिरी गुरुवार के सांझ पांच सं सात बजे धरि एकटा बैसार होएत.
एहि गोष्ठी मे दिल्ली मे पोथी आ पत्र-पत्रिकाक उपलब्धता लेल एकटा बिक्रय केंद्र केर शुभारंभक निर्णयक संग आगामी ३१ मई, २०१५ रवि दिन एक-दिवसीय कविता कार्यशालाक आयोजन करबाक फैसला सेहो कैल गेल.
कविता कार्यशाला लेल एकटा संयोजन समिति बनाएल गेल. एहि मे विजय झा, संजय नागदह, विनीत उत्पल आ मनीष झा बौआभाई के शामिल कएल गेलन्हि.
संगहि संग एहि गोष्ठी मे विराटनगरक अन्तर्राष्ट्रीय मैथिली कवि सम्मेलन-2015 केर उपलब्धि आ मैथिली महायात्रा सँ जोड़ल जा रहल देश-विदेशक मैथिलक योगदान पर सेहो चर्चा भेल.
गोष्ठीक किछ फोटो-


text:
युभेन्टस फुटबल क्लब
युभेन्टस फुटबल क्लब (सामान्य बोलीचालीमे जुभी) इटालीयन सिरी ए क्लब छी । इटालीक सोही किसिमका क्लबसभमध्ये ई तेसर पुरानो क्लब छी । युभेन्टस इटालीयन क्लब फुटबलक सबसँ वजनदार नाम अछि । किर्तिमानी ३१ बेर सिरी ए उपाधि जितल ई क्लब हालतक ९ इटालीयन कप, ६ पटक राष्ट्रिय सुपर कप, आ, ११ कन्फिडरेसन आ अन्तर-कन्फिडरेसन प्रतियोगिता जितेर युरोपियन क्लब मध्ये बहुत ट्रफी जितल चौथा बडका क्लब बन्न सफल बनल अछि ।
सन्दर्भ सामग्रीसभ[सम्पादन करी]
- ↑ Or Madama in Piedmontese language.
- ↑ "Storia della Juventus Football Club", magicajuventus.com (Italianमे), अन्तिम पहुँच ८ जुलाई २००७।[dead link]


text:
नवका- पुरनका लेख सर्च करु...
टाइम्स ऑफ इंडिया के पत्रकार के जरूरत
टाइम्स ऑफ इंडिया जैसन बड़का ग्रुप मे अगर अहां काज करय चाहय छी तं एहन मौका बेर-बेर नहि मिलत. अखबार के कॉपी एडिटर, सीनियर कॉपी एडिटर, कॉरेस्पोंडेंट, सीनियर कॉरेस्पोंडेंट आओर
चीफ कॉपी एडिटर चाही.
कॉपी एडिटर/सीनियर कॉपी एडिटर : नोएडा
अखबार के नोएडा मे कॉपी एडिटर आओर सीनियर कॉपी एडिटर चाही. एहि के लेल अहांके पत्रकारिता मे डिग्री या डिप्लोमा होबाक चाही. प्रिंट मीडिया मे एक से तीन साल के अनुभव होनाए सेहो जरूरी अछि.
कॉरेस्पोंडेंट/सीनियर कॉरेस्पोंडेंट (रिपोर्टर): दिल्ली, नोएडा आओर गुड़गांव
दिल्ली, नोएडा आओर गुड़गांव ऑफिस लेल अखबार के कॉरेस्पोंडेंट/सीनियर कॉरेस्पोंडेंट (रिपोर्टर) चाही. एकरा लेल सेहो अहांके पत्रकारिता मे डिग्री या डिप्लोमा होबाक चाही. प्रिंट मीडिया मे एक से तीन साल के अनुभव होनाए सेहो जरूरी अछि.
चीफ कॉपी एडिटर: नोएडा
अखबार के नोएडा ऑफिस लेल चीफ कॉपी एडिटर सेहो चाही. एहि लेल तीन सं आठ सालक अनुभव चाही. एहि लेल अहां के प्रिंट मीडिया मे लेखन- संपादन के नीक अनुभव जरूरी अछि.
टाइम्स ऑफ इंडिया अंग्रेजी अखबार अछि एहि लेल कहय के जरूरत नहि अछि जे अहां के अंग्रेजी पर नीक पकड़ होबाक चाही.
अगर टाइम्स ऑफ इंडिया मे काज करय चाहय छी तखन जल्दी सं अपन रिज्यूमे careers.north@timesgroup.com ईमेल पर भेज दिऔ.
अप्लाई करय के लास्ट डेट 15 अगस्त 2015 अछि.
एकटा बात ध्यान राखब जे ईमेल के सब्जेक्ट लाइन मे Times_Position_Location जरूर लिखब.
अहां सभ के हमर शुभकामना...
1 टिप्पणी:


text:
भारत सरकर के सचिव उत्तम प्रकाश बिहार के पथ निर्माण विभाग क' भेजल स्वीकृति पत्र मे कहलनि अछि कि ओवरब्रिज निर्माणक लेल तकनीकी व प्रशासनिक स्वीकृति पर राष्ट्रपति सेहो अप्पन सहमति द' देलन्हि अछि।
एनएच 107 पर सहरसा के बंगाली बाजार में ओवरब्रिज निर्माण लेल सड़क परिवहन मंत्रालय टेंडर निकालबाक निर्देश देलन्हि अछि। ओवरब्रिज निर्माण के सिविल वर्क मे 34 लाख केर राशि देल गेल अछि। जखनकि तकनीकी काज लेल 78.6627 करोड़ केर राशि देल गेल अछि। छह माह के भीतर काज शुरू करबाक एहो निर्देश देल गेल अछि।
अपने के बता दी कि ओवरब्रिज निर्माण लेल पहिनो तीन बेर शिलान्यास भ' चुकल अछि। पूर्व रेल मंत्री लालू प्रसाद यादव, दिग्विजय सिंह, अधीर रंजन चौधरी द्वारा ओवरब्रिज निर्माण लेल शिलान्यास कायल गेल छल। मुदा निर्माण काज शुरू नहि भेल। एहि बीच सांसद पप्पू यादव ई घोषणा केलन्हि कि अगर ओवरब्रिज केर निर्माण हुनका कार्यकाल मे शुरू नहि भेल तेँ ओ मधेपुरा लोकसभा क्षेत्र से अप्पन नामांकन केर पर्चा दाखिल नहि करता। एम्हर ओवरब्रिज केर निर्माणक जिम्मा एनएचएआइ लेलन्हि आर मंत्रालय ऐहिक स्वीकृति नया साल शुरू होयते द' देलन्हि।
सांसद पप्पू यादव कहला कि हम जे बाजैत छी ओकरा पूरा करबाक कोशिश करैत छी। ओवरब्रिज निर्माण क' स्वीकृति दिएब हम्मर पहिल प्राथमिकता छल आर ओ पूरा भ' गेल अछि। जल्दे निर्माण काज सेहो शुरू भ' जायत।


text:
नव दिल्ली : 21 फरवरी 2015क’ (शनि दिन) समूचा विश्वक लोक अपन-अपन भाखाकें प्रमुखता देइत अन्तर्राष्ट्रीय मातृभाखा दिवसक रूपमे मनऔलक. एहन सन दिवस आ तकर आयोजनमे मैथिलजन कतौ संच-मंच भ’ बैसथि आ खासक’ एखुनका नवतुरिया लोकनि, जेकि साहित्य, संगीत, कला, पत्रकारिता, राजनीति वा आओर आनो कोनो माध्यमे मिथिला आ मैथिली वास्ते दिन-राइत एक संग डेगमे डेग मिलौने अपन संस्कृति आ भाखाकें संरक्षण आ संवर्धनार्थ आँगा मुँहे बढ़ल जा रहल छथि. एहि सार्थक आ उद्देश्यपरक सोचकें संग विभिन्न विधामे अपन-अपन गँहीर हस्तक्षेप रखनिहार दिल्ली प्रवासित युवा मैथिलजनकें सद्प्रयास स’ मैथिली साहित्यक निमित्ते एक भव्य स्थापना समारोह केर आयोजन कएल गेल आ नाओं राखल गेल “मैथिली साहित्य महासभा” जकरा वास्ते स्थान चयनित छल डिप्टी चेयरमैन हॉल (प्रथम तल), कंन्स्टीट्यूशन क्लब, नव दिल्ली. महानगरमे बस,मेट्रो आ स्ववाहन आदिकें एबाक-जेबाक माध्यमकें धेआनमे रखैत सहूलियत दुआरे स्थानक चयन सेहो उपयुक्त छल. हॉलमे मोंटामोंटी दू सए खाँटी मैथिल पहुँचल छला आ बुझना जाइत छल जेना सभ गोटे विशिष्टे पाहुन रहथि.
कार्यक्रम डॉ. शेफालिका वर्माक करकमलस’ दीप प्रज्ज्वलनक संग वरिष्ठ साहित्यकार गंगेश गुंजन केर अध्यक्षतामे प्रारंभ भेल आ विभिन्न विषय पर चर्च-बर्च भेल. डॉ. देवशंकर नवीन भाखा संबंधी बहुतो बात पर धेआन केन्द्रित करबैत मार्मिक आ तार्किक गप्प-सप्पस’ अवगत करौलनि आ समस्त मैथिलस’ आग्रह केलनि जे विद्यापति रचित गोसाओनिक गीत “जय-जय भैरवि” केर मूल टेक्स्ट स’ बिना कोनो छेड़छाड़ केने एक सुनिश्चित समयांतरालमे प्रस्तुत करबा सन अनुसाशनकें पालन हेबाक चाही. देहरादून स’ पहुँचल साहित्यकार डॉ. बुद्धिनाथ मिश्र अपन मिथिला मैथिलीक प्रेमकें चाइर गोट राज्यक संग जोड़ैत बजला जे हमर जन्म मिथिलामे भेल, लालन पालन उत्तर प्रदेशमे भेल, कर्मक्षेत्र बंगाल रहल आ एखन विश्राम उत्तराखण्डमे भ’ रहल अछि आ हुनका मातृभाखाक प्रति नेह दिल्ली धरि घीच अनलकनि. डॉ. शेफालिका वर्मा भाखाक उत्थानक प्रति आधुनिक तकनीकी जुगक जोगदान आ ओकर समुचित प्रयोगकें स्वीकार्यता प्रदान करैत युवा शक्तिकें तत्परता आ समर्पणता हेतु साधुवाद देइत स्वरचित कविताक किछु पाँति सेहो सुनौलनि.
मैथिली भोजपुरी साहित्य अकादमीकें उपाध्यक्ष अजीत दूबे क्लासिक मैथिली सन स्तरकें निमाहबाक नीक सुझाओ देलनि जेकि संभवतः क्लासिक साहित्यकारकें हुनक भाखा बुझबामे आबि गेल हेतनि आ आओर बहुतो ज्ञानवर्द्धक गपसप परोसलनि जकर फलस्वरूप जैमक’ थोपरी बाजल मुदा हमरा सन सन अधकिच्चू आ नवसिखुआ लोककें ओ थोपरी अन्सोंहात जेंकां लागल कारण जे प्रतिष्ठा धूमिल हेबाक आशंका स’ त्रस्त अकादमी नवोदित कविकें अवसर देबा स’ परहेज करैत आबि रहल अछि.
डॉ. चंद्रशेखर पासवान जातिगत बन्हनमे बन्हने मिथिला आ मैथिलीके सर्वजातीय स्वीकार्यता हेतु आह्वान केलनि आ एहि प्रकारक विकृत मानसिकताक परित्याग करबा सन कत्तेको मुद्दा पर ध्यानाकर्षण करौलनि. साहित्य अकादमी दिल्ली दिसस’ पदाधिकारी देवेन्द्र कुमार देवेश सेहो भाखा आ संस्कृतिकें प्रति नेह-सिनेहक गपसप रखलनि मुदा हुनका स्वयं अपन मातृभाखा भोजपुरी (सर्वसम्मति हेबाक बावजूदो) बजबामे असोकर्ज जेंकां बुझना जाइत छलनि तथापि हिन्दीमे भरि पोख अपन उच्च विचार सभ रखलनि. भारतीय रेल सेवा स’ सेवानिवृत पटना स’ चलिक’ आओल कामेश्वर चौधरी संस्थाकें आयोजक मंडलकें एहि पुनीत कार्य हेतु साधुवाद देइत अपन चाइर पाँतिक कविताक संग वक्तव्यकें विराम देलनि.
वर्तमानमे दिल्ली प्रशासनमे कार्यरत भारतीय प्रशासनिक सेवा पदाधिकारी संजय कुमार झा अपना समयक मैथिलीक प्रति परिवेश आ वर्तमान समयक परिवेशकें तुलनाक संगे मैथिलीक सांस्कृतिक महत्त्व आ इतिहास स’ अवगत करबैत एक सुन्नर शैलीक संग वक्तव्य प्रस्तुत केलनि. मुम्बई महानगर स’ बहराइत नियमित द्वैमासिक पत्रिका मैथिली दर्पण केर सम्पादक प्रो. कृष्ण कुमार झा “अन्वेषक” केर कथन “एना होए कि ओना होए,शुद्ध होए वा अशुद्ध होए,काज मैथिलीये वास्ते भ’ रहल छै नें यौ” ई शब्द त’ जेना जान फूकि देलक आ उपस्थित लोकक मूँह पर जेना एकटा नव ऊर्जा प्रवाहित क’ देलक, दोसर उर्जाक गप छल आगाँ बढिक’ ई अगिला आयोजन मुम्बईमे अपन अगुआईमे करेबाक घोषणा.
कानपुर स’ आएल मैथिली महासभाक अध्यक्ष रवीन्द्र नाथ झा मिथिला आ मैथिलीकें उत्थानमे सबस’ पैघ अवरोधक आपसी अहंकार आ द्वेषकें जनौलनि. कानपुर स’ संस्थाक दू गोट आर सदस्य अमित झा आ अनिल झा आयोजनक क्रमकें आगू बढ़बैत तेसर आयोजन कानपुरमे करेबाक जिम्मा लेलनि. विद्यापति सेवा संस्थान दरभंगा स’आएल मेमोरियल कॉलेजक सेवानिवृत मैथिली विभागाध्यक्ष डॉ. उमाकान्त झा साहित्य आ भाखाक प्रति सार्थक दिसामे काज होइत रहबाक प्रतिवद्धताकें वास्ते संस्थाकें साधुवाद देलनि.
कोलकाता स’ आएल सुप्रसिद्ध गीतकार उमाकान्त झा “बख्शी” स्वरचित गीत सुना सभकें मन मुग्ध क’ देलनि. कवयित्री निवेदिता झा आ मैथिली भोजपुरी साहित्य अकादमीक सदस्या मृदुला प्रधान अपन-अपन कविताक प्रस्तुति स’ एकटा सुन्नर सन साहित्यिक आ रोचक परिवेश बनेबामे सुन्नर जोगदान देली. अन्नी मिश्राक बनाओल मधुबनी पेन्टिंग (फ्रेमिंग सहित) अतिथिकें प्रतीक चिन्हकें रूपमे द’ सम्मानित कएल गेल आ तदुपरान्त हिनको पुष्पगुच्छ स’ सम्मानित कएल गेल.
अनेकानेक दृष्टिकोण स’ कार्यक्रम सफल रहल आ निःसंदेह एहि सफलतामे मिथिला-मैथिली स’ सम्बंधित साहित्यिक वा सांस्कृतिक कार्यक्रमक प्रतिभासंपन्न मंच संचालक किसलय कृष्णक मंचोपस्थिति आ वाचाशक्ति सनक महत्त्वपूर्ण भूमिकाकें एखनो बेगरता देखबैछ. महीनो पूर्व स’ आयोजनमे लागल आयोजन समितिक सदस्य प्रवीण नारायण चौधरी, अमरनाथ झा, संजीव सिन्हा, आदित्य झा, विजय झा, संजय झा “नागदह”, विमल जी मिश्र, ललित नारायण झा, ऋषि मलंगिया, सुमन कुमार, हितेन्द्र गुप्ता, हेमन्त झा आदि लोकनिक मेहनैत सफल रहल आ सहभोजक संग कार्यक्रमक समापन भेल.
(रिपोर्ट/फोटो : मनीष झा 'बौआभाइ')
Tags: हालचाल : एहिपार


text:
एहिबेर केंद्र सरकार दिस से बिहार क' सड़क निर्माण लेल वाह-वाही भेट रहल अछि। गौरतलब अछि कि प्रधानमंत्री ग्राम सड़क योजना केर शुरुआत 25 दिसंबर 2000 दिन भेल छल। ऐहिक तहत देशक सभ ग्रामीण इलाका मे सड़कक निर्माण होयबाक छल। एहि योजना के तहत 2016-17 मे सबसे बेसी सड़क बिहार मे बनल अछि।
बरख 2016-17 मे एहि योजना के तहत पूरा देश मे 48812 किलोमीटर सड़क बनेबाक लक्ष्य राखल गेल छल। जाहिमे असगर बिहार मे करीब 6540 किलोमीटर सड़क बनल जे कुल लक्ष्य के 13.4 फीसदी अछि। ओतहि, दोसर नंबर पर मध्यप्रदेश अछि। एता 6200 किलोमीटर सड़क बनाओल गेल जे कुल लक्ष्य का 12.7 फीसदी अछि।
एहि योजना के तहत तेसर नंबर पर ओडिशा अछि, जते 6200 किलोमीटर सड़क बनाओल गेल अछि। पश्चिम बंगाल मे 4100 किलोमीटर आर उत्तर प्रदेश मे 3900 किलोमीटर सड़क केरनिर्माण भेल अछहि। ऐना मे यदि मध्य प्रदेश क' छोईड़ देखल जाय ते टॉप 5 मे कुनु भी बीजेपी शासित राज्य क' एहिमे जगह नहि भेटल अछि।
बीजेपी शासित झारखंड मे 3000 किलोमीटर, राजस्थान मे 3000 किलोमीटर, छत्तीसगढ़ मे 2750 किलोमीटर, महाराष्ट्र मे 1900 किलोमीटर आर आंध्र प्रदेश मे 1350 किलोमीटर सड़कक निर्माण 2016-17 मे भेल अछि।
एहि योजना के तहत देशक सभ ग्रामीण इलाका जाहिक अन्तर्गत मैदानी इलाका मे 500 से बेसी आ पहाड़ी इलाका मे 250 से बेसी आबादी बला गाम के सड़क से जोड़बाक अछि। जाहिमे बिहार सभसे आग अछि।


text:
पाब्लो पिकासो
पाब्लो रुइज वाई पिकासो, पाब्लो पिकासोक नामसँ समेत चिनैत छल (स्पेनी: [ˈpaBlo piˈkaso]; जन्म: २५ अक्टोबर १८८१ – ८ अप्रिल १९७३), एकटा स्पेनी पेन्टर, मूर्तिकार, डिजाइनर, कवि तथा नाटकलेखक छल जे अपन जीवनक वयस्क समय फ्रान्समे बिताएने छल । ओ बिसौ शताब्दीक सबसँ चर्चित, विवादास्पद आ समृद्ध कलाकार छल । ओ अपन तीक्ष्ण रेखासभक प्रयोग करै घनवाद अभियानके जन्म देने छल । पिकासोक कलाकृतिसभ मानव कल्पनाक जीवित दश्तावेज अछि ।[२][३]
बाल्यकाल[सम्पादन करी]
सन्दर्भ सामग्रीसभ[सम्पादन करी]
- ↑ "Pablo Picasso Biography", Biography.com, अन्तिम पहुँच ११ अगस्त २०१४।
- ↑ "The Guitar, MoMA", Moma.org, अन्तिम पहुँच ३ फरबरी २०१२।
- ↑ "Sculpture, Tate", Tate.org.uk, अन्तिम पहुँच ३ फरबरी २०१२।
बाह्य जडीसभ[सम्पादन करी]


text:
धरना क' संबोधित करैत डाककर्मि सभ कहला कि सरकार ग्रामीण डाककर्मि सभक लगातार उपेक्षा क' रहल अछि। पहिने भेल समझौता क' लागू करबा म' सेहो सरकार आनाकानी क' रहल अछि। अगर शीघ्र सँ शीघ्र मांग पर विचार नै कायल गेल तेँ डाक कर्मचारी संघ चरणबद्ध आंदोलन चलेबा परमजबूर होयत। संघ के आंदोलनक अगला चरण म' 14 अक्टूबर क' डाक भवन नई दिल्ली पर धरना के बाद 18 व 19 अक्टूबर क' पूरा देश म' दुइ दिवसीय हड़ताल करबाक घोषणा कायल गेल।
धरना म' सचिव मनोज कुमार यादव, अध्यक्ष भरत मिश्र, अमरेन्द्र कुमार अमर, मो. सत्तार आलम, रामविलाश यादव, उमेश यादव, चंचल कुमार, विजय कुमार, रायगीर यादव, रामनारायण साह, अनिल कुमार, रमेश कुमार ठाकुर, कैलाश चन्द्र, राजेश रानू, अरविन्द कुमार, जवाहर प्रसाद सिंह, उदय चन्द चौधरी, शंकर यादव, संजय कुमार सिंह, सुमीत कुमार, राहुल कुमार, हीरा लाल यादव आदि मौजूद छलाह।


text:
दिल्ली, मिथिला मिरर : मिथिलाक्षरकेँ संरक्षण, संवर्धन आ विकासक लेल बनल कमेटी अपन रिपोर्ट केंद्रीय मानव संसाधन विकास मंत्रालयकेँ सौंपी देलक अछि। रिपोर्टमे अति प्राचीन लिपिकेँ बचेबाक लेल कतेको सुझाव देलनि अछि। जदयूकेँ राष्ट्रीय महासचिव संजय झा दिल्लीमे केंद्रीय मानव संसाधन विकास मंत्री प्रकाश जावड़ेकरसँ भेट क’ तमाम सुझाव पर हुनकासँ विस्तारपूर्वक चर्चा कएलनि। केंद्रीय मंत्री अधिकतर सुझाव पर अपन सहमति दैत जल्दिए ओहिपर काज करबाक आश्वासन देलनि अछि। एहि बैठकमे केंद्रीय मंत्री मिथिला आ मैथिलीकेँ विकासक प्रति केंद्र सरकारक प्रतिबद्धता दोहरेलनि अछि। बैठकक जानकारी दैत संजय झा बतौलनि जे मिथिलाक विद्वान लोकनि मिथिलाक्षरमे अपन अनेक शास्त्र-पुराण लिखलनि। एतय धरि जे संस्कृतक विद्वान सेहो मिथिलाक्षरकेँ प्रयोग करैत छलाह। बहुत दुखक बात अछि जे हम सभ मिथिलाक्षर लिखब-पढ़ब छोड़ी देलहुँ। आई मिथिलाक्षरमे लिखब-पढ़ब वला लोक मात्र गिनतीकेँ बचल छथि। यैह कारण अछि जे हम पूर्वज द्वारा लिखल गेल इतिहासकेँ ठीक ढंगस समझ नहि पाबि रहल छी।
केंद्रक एनडीए सरकारक ई प्रयास मिथिला आ मैथिली लेल महत्वपूर्ण अछि। हम तत्परतासँ एहि मुद्दा पर कारगर कदम उठेबाक दिशामे आगा बढ़ी रहल छी। जनतब होयत जे 19 मार्च, 2018 के एहि मुद्दा पर संजय झा केंद्रीय मानव संसाधन विकास मंत्रीकेँ एकटा ज्ञापन देने छलाह, जाहिमे मैथिलीकेँ विकासक लेल कमेटी गठित करबाक आग्रह केने छलाह। मंत्रीक पहल पर महज तीन महिनामे एतेक पैघ काजके अंजाम देल गेल। केंद्रीय मंत्रीक आग्रह पर संजय झा कमेटी लेल सदस्य लोकनिक नामकेँ सुझाव सेहो देने छलाह। कमेटीक सदस्य लोकनिक मैसूर स्थित भारतीय भाषा संस्थानमे बैठक भेल आ गहनतासँ तमाम पहलु पर विचार कएल गेल। एहिक बाद कमेटी मिथिलाक्षर संरक्षण, संवर्धन आ विकास लेल अपन सुझाव मानव संसाधन विकास मंत्रालयके सौंपी देलनि अछि। जदयू नेता संजय झा एकरा ऐतिहासिक पहल करार देलनि। निश्चित रुपें सरकारक ई प्रयास मैथिलि आ मिथिलाक्षर लेल मीलक पाथर साबित होयत एहन आशा कएल जा सकैत अछि।


text:
श्रीलंका राष्ट्रिय क्रिकेट टिम
श्रीलंका राष्ट्रिय क्रिकेट टिम श्रीलंकाक राष्ट्रिय क्रिकेट टिम छी । ई टिम अपन पहिल अन्तर्राष्ट्रिय क्रिकेट म्याच सन् १९२६-२७ मे खेलने छल । सन् १९८१ मे श्रीलंका टेस्ट राष्ट्रक दर्जा प्राप्त केलाबाद ओ टेस्ट खेलैवाला ८अम राष्ट्र बनल छल । श्रीलंकाक राष्ट्रिय क्रिकेट टिम सन् १९९६ क्रिकेट विश्वकप जितलाबाद ओकर क्रिकेट खेलमे वृद्धि भेल छल ।
इतिहास[सम्पादन करी]
खेलाडी[सम्पादन करी]
प्रतियोगिता[सम्पादन करी]
सन्दर्भ सामाग्रीसभ[सम्पादन करी]
- ↑ "रेकर्ड्स / टेस्ट म्याच / टिम रेकर्ड्स / नतिजा", espncricinfo.com।


text:
नवका- पुरनका लेख सर्च करु...
बाढ़ि या सूखा
आओर जिला भs सकैत अछि सूखाग्रस्त
बिहार मे सूखा के जायजा लेबय के लेल 11 अधिकारी के दल आई-काल्हि बिहार मे अछि. सूखा सं हाल बेहाल अछि. पानि के दिन मे सूखा इहो एकटा अचरजे अछि. किछ लोक एकरा प्रकृति के मारि कहैत छथिन्ह त किछ प्रकोप. मुदा केंद्र सं जे टीम आएल अछि ओहि टीम के दुविधा इहो छनि जे किछ इलाका जे सूखाग्रस्त घोषित अछि ओहि ठाम बाढ़ि आबि गेल अछि. आब रिपोर्ट मे कि लिखल जाए. मुदा जानकार लोक के कहनाय छनि जे ई त नेपाल मे भेल भारी पानि के कारण अछि... नेपाल के पानि छोड़ला के कारण अछि... पानि मे जलस्तर बढला के कारण अछि आओर एकर एहिठाम के किसान के कोनो फायदा नहि अछि. फसल के कोनो लाभ नहि होएत. दू-चारि दिन मे जखन पानि बहि जाएत त फेर सूखा के असर रहत.
ई हाल त ओहि इलाका के अछि जतय नेपाल सं आएल पानि के कारण बाढ़ि आबि गेल अछि...मुदा कइटा इलाका एहन अछि जतय बाढ़ि नहि आएल अछि... पानिओ नहि भेल अछि आओर सूखाग्रस्त घोषित सेहो नहि कएल गेल अछि. मुदा हाल सूखा वाला अछि. लोक सभ विरोध मे उतरि गेलाह. धरना प्रदर्शन सेहो भ रहल अछि सूखाग्रस्त घोषित करय लेल. एहि सभ के देखैत सरकार किछ आओर जिला के सूखाग्रस्त घोषित करि सकैत अछि. एहि के लेल सरकार के तरफ सं दरभंगा... मधुबनी... समस्तीपुर... सुपौल... सहरसा... पूर्णिया... खगड़िया... अररिया... शिवहर... पूर्वी चम्पारण... पश्चिमी चम्पारण आओर गोपालगंज मे अधिकारी जा रहल छथिन्ह. ओ रिपोर्ट देथिन्ह. ओकर बाद आओर जिला सूखाग्रस्त घोषित होएत.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
इडली
इडली एक आन्ध्र प्रदेशक खाना छी । ई उज्जर रङ्गक गिल-गिल २-३ इन्च गोलाकारमे होइत अछि । इडली (/ɪdliː/) दक्षिण भारतीय परिवारसभमे एक पारम्परिक नास्ता छी । इडली एक दिलकश केक छी जे की भारत आ श्रीलंका जका पडोसी देशसभमे लोकप्रिय अछि । इडलीक संस्करण "सन्ना" रूपमे जानल जाइत अछि, गोवा आ अन्य कोङ्कणी लोकके बीचमे ई बहुत लोकप्रिय अछि । आर एक प्रकारक रूपमे जानल जाइत अछि ई , एन्दुरी पिठा जे ओडिशामे बहुत लोकप्रिय अछि।
इतिहास[सम्पादन करी]
आधुनिक इडलीके अग्रदूत अनेकन प्राचीन भारतीय कार्यसभमे उल्लेख कएल गेल अछि।


text:
मैथिल संस्कृतिक किछु प्रमुख स्तंभ –
1. गौतम :: गौतम मिथिलाक ब्रह्मपुर गामक रहनिहार छलाह। गौतम कुँड आ अहिल्या स्थानसँ हुनक संबंध रहल अछि।
2. याज्ञवल्क्य :: ई महाराज जनकक समकालीन आ योगी छलाह। ई अपनाकेँ “मिथिलास्थस्स योगीन्द्र:” कहने छथि। हिनक पत्नी वेदान्तक विदुषी छलीह।
3. कपिल :: मिथिला में साँख्यक निर्माता मानल जाईत छथि।
4. राजा सल्हेस
5. वीर लोरिक
6.मण्डन मिश्र :: मण्डन मिश्र न्याय आ मीमांसाक अद्वितीय विद्वान सहरसा जिलाक महिषी गामक निवासी छलाह। शंकराचार्य सँ हिनक शास्त्रार्थ भेल छल जहिमे हिनक पत्नी भारती(शारदा) अध्यक्षता कयने छलीह। हिनक पानिभरनी शंकराचार्य के बाट देखबैत कहने छलथिन्ह-
“स्वत: प्रमाणं परत: प्रमाणं शुकाड़्गनायत्र विचास्थंति।
शिष्योप शिष्यैरूपगीयमानमवेहि तन्मण्डनमिश्रधाम।।
जगद ध्रुवं स्याज्जगद् ध्रुवं आ कीराड़्गनायत्र गिरोगिरंति।
द्वारस्थनीडाड़्गणसानेरुद्दा जा नीहि तन्मण्डनमिश्रधाम”।।
7.वाचस्पति ::अद्वितीय दार्शनिक जनिक ‘भामती’ दर्शन क्षेत्रमे अपूर्व ग्रंथ मानल गेल अछि। इ सर्वतंत्र स्वतंत्र विद्वान छलाह आ पूर्वी मिथिलाक वासी छलाह।
8. उदयनाचार्य :: ओना तँ करिऔनक निवासी कहल जाईत छथि पूर्वी मिथिलाक निवासी हेबाक प्रमाण सेहो हिनका संबंध मे भेटईत अछि। ओ पैघ दार्शनिक छलाह आ हिनक निम्नोक्त गर्वोक्ति प्रसिद्ध अछि –
“वयमहि पदविद्यां तर्क मान्वीक्षिकींवा
यदि पथि विपथे वा वर्त्तयामस्सपंथा।।
उदयति दिशि यस्यां भानुमान सैव पूर्वा
नहि तरुणिरुदिते दिक्पराधीन वृत्ति:”।।
हिनक लिखल अनेक ग्रंथ उपलब्ध अछि आ ओ एक विश्वविख्यात दार्शनिक छलाह। मिथिलाक प्रसिद्धिक प्रसारमे हिनक योगदान ककरोसँ कम नहिं अछि। कहल जाईत अछि जे जगन्नाथधाम जेबाक कालमे हिनक मोन में ईश्वर-संबंधी संकल्प-विकल्प होमय लागल आ जगदीशपुरी नामक स्थानमे जखन ओ एक मंदिरमे प्रवेश केलन्हि तखन एकाएक मंदिरक केबाड़ बन्द भ गेल। ईश्वरक प्रति हुनक आस्था बढ़ि गेलन्हि आ ओ लिखलन्हि –
उपस्थितेषु बौद्देषु मदधीना तावस्थिति:
ऐश्वर्य्य मदमत्तस्सवं मामवज्ञाय वर्त्तसे।।
9.गंगेश उपाध्याय :: मंगरौनी निवासी गंगेश न्याय-शास्त्र दुधर्ष विद्वान भेल छथि आ हिनक प्रसिद्ध ग्रंथ “तत्वचिंतामणि” अपना विषयक अद्वितीय ग्रंथ मानल गेल अछि। नव-न्यायक जन्मदाता ई छलाह जहि हेतु मिथिला जगत्प्रसिद्ध भेल अछि।
10. ज्योतिरीश्वर ठाकुर
11. चण्डेश्वर ठाकुर
12. पक्षधर मिश्र
13. शंकर मिश्र
14. विद्यापति ठाकुर
15. महेश ठाकुर
16. हेमांगद ठाकुर
17. माधव सिंह
18. धर्मदत्त झा
19. लक्ष्मीश्वर सिंह
20. रमेश्वर सिंह
21. चन्दा झा